Brnabić: Preminulo 18 osoba od korona virusa, najgori dan do sada\n10. juli/srpanj, 2020.\nU Srbiji je u protekla 24 časa preminulo 18 osoba, a 130 pacijenata je na respiratorima, izjavila je premijerka Srbije Ana Brnabić na vanrednoj konferenciji za novinare u petak, 10. jula.\n"Danas je po skoro svim parametrima najgori dan od početka naše borbe sa korona virusom", izjavila je Brnabić.\nPrema poslednjim podacima Ministarstva zdravlja, od 8.646 testiranih osoba, prisustvo COVID-19 infekcije je potvrđeno kod njih 386.\n"Daleko najkritičnija je situacija u Beogradu, nakon Beograda je Šabac, pa Kragujevac, pa Novi Pazar. Ovo dramatično povećanje brojeva i pogoršanje epidemiološke situacije vidimo u celom regionu i širom sveta", izjavila je Brnabić.\nLončar: Popunjeni kapaciteti COVID bolnica u Beogradu\nPremijerka Srbije je rekla da su današnji podaci rezultat "našeg ponašanja i nediscipline u proteklih pet-šest dana", dok će se "rezultat protesta i okupljanja videti u narednim danima".\nDodala je i da se nakon uvođenja mere da su maske obavezne u zatvorenom prostoru u Beogradu "ne vidi poboljšanje".\nNajviše umrlih i zaraženih u Vojvodini za jedan dan\nBrnabić je istakla i da "neće prezati od bilo kakvih restriktivnih mera" kako bi se sačuvalo zdravlje ljudi, kao i da smatra da je policijski čas jedna od najefikasnijih mera, ali da se trude da "sada imaju drugačiji pristup".\n"Ja ne želim da uvodimo zabrane kretanja i policijski čas, ali da li ćemo prezati od toga – nećemo", rekla je Brnabić i dodala da će te mere biti jedini način da se smanji broj zaraženih, ako građani ne budu disciplinovani "da nose maske i da se ne okupljaju".\nZašto protestuju u Beogradu?\nProtest, za premijerku Srbije, kako je rekla, "nije ništa drugo nego okupljanje grupe ljudi na duže vreme na jednom mestu, što je potpuno neodgovorno ponašanje".\n"Toliko sam slušala o tome da restriktivne mere nisu bile potrebne, ali ne mogu sebi da objasnim da vidimo onolike skupove da ljudi ne nose maske. Da li sam ja bila disciplinovana, nekad i nisam. Učite od mene, od mojih kolega, od kojih su neki završili hospitalizovani", izjavila je Brnabić.\nDoneta odluka o izgradnji novih bolnica\nVlada Srbije je, kako je istakla Brnabić, donela odluku o građenju novih bolnica "kako bi se spremili za jesen", a u gradovima u kojima raste broj obolelih trenutno se otvaraju privremene kovid bolnice.\nGovoreći o epidemiološkoj situaciji u Beogradu, ministar zdravlja Zlatibor Lončar je rekao da u bolnicama u glavnom gradu "nema mesta onoliko koliko bi trebalo".\n"Mi smo imali u toku noći prevoz i transport pacijenata -jedan deo je otišao u Smederevo, jedan u Požarevac, jedan u Mladenovac", dodao je on.\nNa građane je apelovao da poštuju mere.\nĐerlek: U Novom Pazaru noćas umrlo 10 ljudi zaraženih korona virusom\n"Korona virus je tu sa nama i mi moramo da promenimo navike – da nosimo maske, da peremo ruke, da se ne okupljamo", rekao je Lončar.\nKada je reč o privremenim bolnicama, Lončar je rekao da u Beogradskoj areni ima još mesta, "ali da je to za lakše pacijente koji ne zahtevaju terapiju kiseonikom", kao i da će se privremene bolnice otvarati u Kragujevcu i u Nišu.\n"Najveći delovi bolnica u Šapcu i Čačku prelaze u kovid sistem", rekao je Lončar i dodao da će u non-kovid sistemu ostati urgentni delovi tih bolnica, kako bi mogli da se zbrinu i ostali pacijenti. U Užicu će specijalna bolnica "Čigota" takođe preći u kovid sistem.\nIz Novog Pazara, jednog od žarišta pandemije u Srbiji\nNovi Pazar ima oko 100.000 stanovnika i jedno je od žarišta korona virusa u Srbiji. Opšta bolnica je pretvorena u regionalnu COVID zdravstvenu ustanovu za prihvat pacijenata i iz drugih okolnih mesta. Tokom protekle noći deset osoba preminulo je od posledica korona virusa.


Vučić: Nije suština kad će vlada, već kakva vlada Srbiji treba - Radio televizija Pančevo\n13. septembra 2020. 13. septembra 2020. 0282\n“Formiranje vlade nije pitanje podele “feuda” i pljačke resursa, kao što je kod mnogih političara bio slučaj u prošlosti, već ozbiljan i odgovoran zadatak”, rekao je Vučić novinarima.\n“Srbija će čuvati svoj narod, raditi sa njim, naravno, ali da želi i da radi sa Bošnjacima i svim drugima”, rekao je Vučić , upitan za izjave iz BiH, poput ponovnih najava moguće tužbe protiv Srbije za genocid, te špekulisanja ratnom opcijom, ne bi li se onemogućili saradnja Srbije i RS. Istakao je da Srbija želi da ima najbolje moguće odnose sa svima i da sve stvari protiču u mir.\n“Nadam se da to žele i svi drugi“, dodao je Vučić.\nVučić je izjavio da su “gluposti i besmislice” izjave Avdulaha Hotija o tome da će Priština primeniti sporazum o ZSO tek pošto Srbija prizna tzv. Kosovo, te primetio da Hoti, a možda i neko drugi, misli da su u Beogradu svi idioti, pa može da prođe ideja tipa: što je bilo bilo je, idemo na neki novi sporazum…\nPredsednik je izjavio da bi voleo da aviolinija između Beograda i Prištine bude uspostavljena veoma brzo, kao i realizacija drugih projekata, jer je povezivanje i otvaranje jednih prema drugima nešto što je dobro za sve u regionu. “Apsolutno slobodan protok robe, kapitala, a pre svega ljudi i usluga u interesu su svih, pre svega Albanaca”, rekao je Vučić novinarima. Istakao je da se Srbija sada sprema za 21. i 22.septembar, kada očekuje otvaranje kancelarije razvojne američke agencije ( DFC ) u Beogradu. Kazao je da sa evropskim partnerima vodi razgovore o projektima, navodeći da je dogovorena prva denica autoputa Niš-Pločnik, odnosno Niš-Beloljin u vrednosti od 255 miliona eva, od čega će 40 miliona evra biti grant EU, na čemu im je zahvalan. “Gledamo sve šta ćemo da uradimo još, jer su to važne stvari za ceo Balkan, koje doprinose promeni svesti”, podvukao je on.\nKako je primetio, prištinska strana misli da postoji neka “nevidljiva sila” koja će na Beograd da izvrši pritisak, i da će da se dogodi ko zna šta, pa će doći do priznanja.\n“Neka zaboravi na to”, poručio je predsednik Srbije i dodao da Hoti može to i dalje da govori, ako mu je tako lakše i ako misli da time hrabri sebe i svoju javnost, ali da je to štetno i loše.\n“I sada kažu – šta je bilo, bilo je, idemo na na novi sporazum, ali da mi njih priznamo, a oni da formiraju ZSO… Da li stvarno mislite da su u Srbiji svi idioti? Ili to misli neko drugi?”, rekao je Vučić. Hotiju poručuje da su to gluposti i besmislice.\n“Ne interesuje me šta pišu. Svaki put kada pišu protiv mene pomalo sam zadovoljan, jer znam da radimo dobar posao za svoju zemlju. Mi sa njima želimo dobre odnose, ali oni svaki put pokazuju zabrinutost zbog boljeg rasta Srbije”, ukazao je Vučić.\n“Kada im je odgovaralo da strancima kao užas i crnu vest predstave moguće promene u Crnoj Gori, onda je za te promene bio kriv Vučić. Danas, kada je izvesnije da će se formirati nešto drugačija vlada, kažu “ti si kriv što i njih rušiš”, rekao je Vučić i zapitao kako je moguće da je mesecima i godinama radio protiv Đukanovića, a sada za sedam dana radi nešto potpuno drugačije.


Privrednici Lenjingradske oblasti traže partnere u Srbiji - Domaćinska kuća\nKuća » Događaji » Privrednici Lenjingradske oblasti traže partnere u Srbiji\nVeliki potencijal za unapređenje saradnje srpskih i ruskih kompanija postoji u oblasti proizvodnje opreme i materijala za građevinarstvo i prehrambenoj industriji, rečeno je danas u Privrednoj komori Srbije (PKS) na B2B sastanku domaćih privrednika sa kolegama iz Lenjingradske oblasti Ruske Federacije.\nDanašnji susret sa privrednicima Lenjingradske oblasti je samo prvi u nizu poslovnih pregovora koje Centar za privrednu saradnju “Biznis Geometrija“ iz Rusije, uz podršku PKS i Trgovinskog predstavništva RF u Srbiji, organizuje u Privrednoj komori krajem avgusta i početkom septembra.\n„Planirano je da razgovori sa partnerima iz Lenjingradske oblasti traju dva dana, a zatim se nastavljaju pregovori sa kompanijama iz Omske oblasti i Republike Mordovije. Lenjingradsku oblast predstavljaju tri kompanije, Omsku oblast i Republiku Mordoviju po šest. Ovih 15 kompanija imaće razgovore sa ukupno 51 srpskom firmom tokom desetak dana“, izjavila je Jelena Ivanković, viši savetnik u Centru za Aziju, Rusku Federaciju i ZND Privredne komore Srbije.\nPodaci za prvih šest meseci ove godine potvrđuju dobru privrednu saradnju Srbije i Rusije. U odnosu na isti period prethodne godine, izvoz je povećan za 17,23 odsto i iznosio je 529,3 miliona dolara, uvoz je smanjen za 38,2 odsto, i iznosio je 666,1 milion dolara. Kada je reč o izvozu usluga, za pet meseci iznosio je 111 miliona, a uvoz 90 miliona dolara.\nMarko Radisavljević, direktor preduzeća Radik iz Aranđelovca, koje se bavi prodajom građevinskog materijala, učestvovao je danas na B2B sastanku sa potencijalnim ruskim partnerima.\n„Došli smo da se upoznamo sa predstavnicima ruske kompanije iz sektora građevinarstva kako bismo započeli distribuciju njihovih proizvoda u Srbiji i regionu“, rekao je Radisavljević.\nKsenija Pjanih, direktorka Izvoznog centra Lenjingradske oblasti navodi da su u Srbiju došli predstavnici građevinskog i poljoprivrednog sektora.\n„Neke kompanije iz Lenjingradske oblasti kupuju borovnice iz Srbije za sokove i konditorsku industriju. Znamo da Srbija ima rastući sektor građevinarstva, a mi imamo mnogo građevinskih kompanija, te tu vidimo mogućnost zajedničkih projekata i saradnje“, istakla je Pjanih.\nDmitri Ivanov, generalni direktor ruske kompanije „Helpkompozit“, kaže da je to preduzeće zainteresovano za širenje na tržišta izvan Rusije.\n„Zato smo došli da bi predložili srpskim kompanijama da implementiraju naše proizvode u svoje poslovanje“, rekao je Ivanov.\nU skladu sa dobrim bilateralnim odnosima Rusije i Srbije, potrebno je dodatno iskoristiti potencijal za saradnju između ruskih regiona, tamošnjih kompanija, sa preduzećima iz Srbije koja žele da svoje usluge i proizvode plasiraju na tržište RF i rade na zajedničkim projektima, naveo je Vladimir Grišin, direktor predstavništva Trgovinsko-industrijske komore RF u Srbiji.\nPrevPrethodnaŠta je sve kupio Matijević\nSledećaMlečna groznica kravaSledeći


ING-PRO PODGORICA - Osnovni podaci o firmi\nING-PRO DRUŠTVO ZA IZDAVAČKU I GRAFIČKU DJELATNOST D.O.O PODGORICA\nSlobode 27, 81101 Podgorica\nSLAVKO DRAŠKOVIĆ (Izvršni direktor)\nING-PRO, sa sedištem u Podgorici, prisutno je sa svojim izdanjima od 1992. godine. Društvo se bavi izdavanjem elektronskih i štampanih izdanja iz pravne i ekonomske oblasti i ona su namenjena svima onima kojima je u svakodnevnom radu neophodno poznavanje pravne i finansijske regulative, a zainteresovani su za jednostavan, efikasan i brz pristup dokumentima.\nING-PRO je prvi na tržištu Srbije i Crne Gore, još 1996. godine, ponudio potpuno nov, praktičniji i jednostavniji način praćenja propisa – softver za elektronsko praćenje propisa – Paket propisa 1.0. Prateći svetske informatičko-tehnološke trendove, tim pravnika i softverskih inženjera dalje je unapređivao softver koji je do 2005. godine imao više verzija i kada ga je zamenila verzija – Paket propisa 5+. Taj softver predstavljao je primer najsavremenije tehnologije u upravljanju dokumentima i znatno se izdvaja iz koncepta koji je do tada korišćen na našem tržištu.\nParalelno sa softverom Paket propisa 5+, od 2003. godine ING-PRO je na teritoriji Srbije i Crne Gore prvi, kreirao bazu propisa, sudske prakse, pravnih mišljenja, ugovora na internetu - www.propisi.net.


Leskovčani brendirali specijalitete sa roštilja, na redu pinđur i ljutenica - Društvo - Dnevni list Danas\nPočetna » Društvo » Leskovčani brendirali specijalitete sa roštilja, na redu pinđur i ljutenica\nLeskovčani brendirali specijalitete sa roštilja, na redu pinđur i ljutenica\n2Piše: Južne vesti 07. novembra 2018. 14.36 Izmenjeno: 14.38\nNakon godina rada i truda Leskovac je konačno brendirao svoje poznate specijalitete sa roštilja, priča za portal Južne vesti direktor Regionalne privredne komore Jablaničkog i Pčinjskog okruga Goran Jović.\n„Konačno smo došli do kraja ovog našeg najznačajnijeg projekta, jer specijaliteti sa roštilja su jedan od najznačajnih brendova, ne samo juga Srbije, ne samo Leskovca, nego čitavog regiona“, kaže Jović.\nSertifikate imaju restorani „Princ“, „Cap-Cap“, „Koliba“, „Apostolović“, „Mladost“, „Groš“ „Stari grad“, vizitorski centar „Teodora“, Vila „Gunjetinac“ i motel „Gunjetinac“.\nOni koji žele da dobiju sertifikat da bi prodavali leskovački roštilj, moraće da prođu određene obuke, kaže Jović, ali i da specijalitete pripremaju po tradicionalnom receptu.\n„Sledeći korak je praćenje i kontrola restorana, a oni koji prodaju naš brend bez sertifikata, biće na neki način sankcionisani. Naravno, svi mogu da se prijave i da posle obuka dobiju sertifikate“, kaže Jović.\nPostupak brendiranja leskovačkog roštilja radio se sa partnerima iz Bugarske komore iz Vraca. Projekat je vredan 170.000 evra, rađen je preko IPA programa koji finansira Evropska unija.\nInače, Leskovac je do sada brendirao roštilj-meso, leskovačku spržu i ajvar, a kako je Jović ranije najavio u planu je zaštita leskovačkog pinđura i ljutenice, kao i meda.\nbrend, leskovac, Roštilj\n07. novembra 2018. u 14.42\nPindzur,ajvar i lutenica su makedonski brend,sigurno ne leskovacki.Leskovacka je pljaskavica…\n08. novembra 2018. u 08.39\nA jesu to brendovi od antičkih Makedonaca ili od slovenskih? Pitam za ortaka…


Sudski tumači i prevodioci - Dedinje\nSudski tumač Dedinje\nSudski tumači i prevodioci Dedinje - Audio verzija\nDedinje je urbano beogradsko naselje koje se nalazi na Topčiderskom brdu i administrativno pripada opštini Savski venac. Dedinje nije jasno ograničeno u odnosu na susedna naselja, pa mu danas pripadaju i neke ulice i kvartovi koji su ranije smatrani posebnim delovima Beograda. Na primer, rezidencijalna Užička ili Tolstojeva ulica, poznate po predratnim vilama izuzetne arhitektonske vrednosti, nisu prvobitno pripadale Dedinju, koje je sada prošireno do Senjaka i Mostarske petlje, na jednoj, i do naselja Banjica, na drugoj strani. Udaljenost od Trga Repulike, u centru grada, do kružnog toka kod TV Pink, centra Dedinja, je manja od 5 kilometara.\nIme naselja verovatno potiče od nekog davnog i zaboravljenog naziva za brdo na kome se nalazi, Dedino brdo. To je oduvek bilo poljoprivredno i šumsko zemljište, a u tursko vreme su na Dedinom brdu bili vinogradi neke derviške tekije. Prve kuće su izgrađene posle Prvog svetskog rata, kada su posleratni bogataši na Dedinju pravili svoje vikendice - letnjikovce i porodične vile, a popularnosti celog kraja je najviše doprinela gradnja dvorskog kompleksa dinastije Karađorđević. On se nalazi na vrhu Dedinja, na imanju od 136 hektara, sa pogledom na šumovito brdo Košutnjak od koga ga deli dolina malene Topčiderske reke. U okviru kompleksa su Beli dvor, Kraljevski dvor, kapela Svetog Andreja i pomoćni objekti, a do 2000. godine, kada je vraćen porodici Karađorđević, dvorski kompleks je služio kao rezidencija u kojoj je šef države obavljao spoljnopolitičke aktivnosti. Prvo je to bio knez Pavle Karađorđević, zatim Josip Broz Tito, čitavih 35 godina, pa predsednik Slobodan Milošević.\nOsim skupih i otmenih kuća, sa besprekorno uređenim dvorištima, bazenima, fontanama i visokim ogradama, na obodima Dedinja se nalaze i stambene zgrade i male kuće, ne baš reprezentativnog izgleda, kao i mnogobrojne državne ustanove. Tu su, recimo, KBC „Dragiša Mišović“, Železnička bolnica, Kardio - vaskularna klinika „Dedinje“, Bolnica za bolesti zavisnosti, Ortopedska klinika, zatim vojni objekti, kasarne, Generalštab, diplomatska predstavništva i rezidencije. U posebno zanimljive objekte na Dedinju spada i takozvana Kuća cveća, mesto gde se nalazi Titov grob, kao i muzejsko - izložbena postavka predmeta koje je Tito koristio i štafeta koje je primao za svoj rođendan. Od osnivanja, memorijalni objekat Kuću cveća je posetilo preko 17 miliona posetilaca, ali su poslednjih godina mlađe generacije Beograđana i posetilaca iz drugih krajeva više zainteresovane da vide zgradu televizije Pink, koja je, takođe, smeštena na Dedinju. Ljubiteljima sporta je posebno zanimljiv podatak da se stadioni fudbalskih klubova Partizan, Crvena Zvezda i Rad nalaze na Topčideskom brdu, tačnije na Autokomandi i Banjici, krajevima koji se graniče sa Dedinjem.\nBroj stanovnika Dedinja je nešto veći od 8 hiljada, a njihovoj deci su na raspolaganju privatni i državni vrtići, osnovna škola, Četvrta beogradska gimnazija, Srednja dizajnerska škola i Učiteljski fakultet.\nStanovnici Dedinja imaju i mogućnost da, u okviru prevodilačkog centra Akademije Oxford, dobiju prevod i overu svih potrebnih zvaničnih dokumenata i javnih isprava, ali i da nauče neki strani jezik na sertifikovanim kursevima koje organizujemo, obuče se za korišćenje računara, profesionalno se osposobe, rečju, dokvalifikuju ili prekvalifikuju, za mnoge poslove koji zahtevaju III ili IV stepen stručne spreme ili se kvalitetno pripreme za polaganje prijemnih ispita u srednjoškolskim ili visokoškolskim ustanovama.\nU okviru kojih jezika radi prevodilac i sudski tumač Dedinje?\nU prevodilačkom centru Akademije Oxford sadržaji zvaničnih dokumenata i javnih isprava mogu biti prevedeni u okviru više od 40 jezika, koji su zastupljeni u čitavom svetu. Pored uobičajenog prevoda sa nekog stranog jezika na srpski i obrnuto, sa našeg na neki drugi jezik, službene materijale prevodimo i na široko rasprostranjene i svuda zastupljene jezike poput ruskog, francuskog, engleskog i nemačkog, ali i sa ovih na ostale jezike koji su, u konkretnoj situaciji, klijentu potrebni. Prevodioci i sudski tumači Dedinje kvalifikovani su i za rad sa arapskim, turskim, grčkim, italijanskim, portugalskim, španskim, ukrajinskim i holandskim jezikom, a klijentima sa naših prostora, koji imaju za tim potrebu, mogu da ponude i prebacivanje sadržaja u okviru jezika naroda sa kojima smo nekada delili državu ili onih koji se govore u zemljama u okruženju. To su, recimo, slovenački, bosanski, hrvatski, makedonski, albanski, bugarski, rumunski i mađarski jezik. Shodno zahtevu stranaka, radimo i prevode koji na jednoj strani obuhvataju poljski, češki, slovački, kineski, japanski ili, pak, neki od jezika iz skandinavske grupe, kao što su norveški, švedski, finski ili danski. S obzirom na to da je prevodilaca i sudskih tumač za estonski, korejski, pakistanski, romski, hebrejski i persijski zaista malo na našim prostorima, posebno smo ponosni na činjenicu da su i ovakvi stručnjaci članovi naše profesionalne ekipe, pa sa zadovoljstvom korisnicima možemo da ponudimo i prevode koji obuhvataju neki od pomenutih jezika. Prevodilac i sudski tumač Dedinje kvalifikovan je i za rad sa latinskim, koji se, istina, već vekovima nigde ne govori pa se više i ne ubraja u žive jezike, ali se i danas aktivno koristi u pisanoj stručnoj dokumentaciji vezanoj za područje medicine, farmacije, veterine ili pravnih nauka. Želeći da podržimo savremena nastojanja da se i osobe oštećenog sluha i smanjenih govornih sposobnosti aktivno uključe u sve oblasti društvenog života, u svoj tim uvrstili smo i stručnjaka za znakovni jezik koji će potencijalnim klijentima sa ovakvim specifičnim potrebama omogućiti da, bez ikakvih problema, dođu do overenih prevoda materijala koji su im potrebni.\nOno što prevodilački centar Akademije Oxford izdvaja od ostalih institucija koje se bave ovim poslom, osim visokog kvaliteta usluga koje pruža i pristupačnih cena, bez sumnje je i mogućnost direktnog prebacivanja sadržaja sa jednog stranog jezika na drugi. Preciznije rečeno, to znači da je prevodilac i sudski tumač Dedinje, zahvaljujući svojim brojnim afinitetima, interesovanjima, ali i visokim profesionalnim kvalifikacijama, opštem obrazovanju, iskustvu i umešnosti u prevođenju, sposoban da dokument izvorno sačinjen na nekom jeziku koji nije naš maternji odmah, u jednom potezu prebaciti na traženi strani jezik. Da bismo pojasnili prednost ovakvog načina rada, reći ćemo da se isti posao u većini ostalih prevodilačkih agencija obavlja postupno, u skladu sa principom „korak po korak” odnosno, sadržaji se prvo sa osnovnog jezika prebacuju na srpski, pa tek nakon toga sa srpskog na traženi strani jezik. Tako prevođenje traje duže, a više i košta, budući da je za realizaciju ovog posla potrebno angažovati više stručnjaka različitih specijalnosti. S druge strane, prevodioci i sudski tumači Dedinje rade direktno u korist svojih klijenata, pa postaju prava preporuka za prevodilačke usluge ove vrste.\nPrevodioci i sudski tumači Dedinje mogu da obrade sledeća dokumenta\nVođeni standardno visokim zahtevima našeg poslovanja, prevodioci i sudski tumači Dedinje nude tačnost prevoda, efikasnost u radu, a u finansijskom pogledu - najpovoljnije cene na tržištu. Svi naši stručnjaci su, pre stupanja na dužnost, stekli odgovarajuće stručne kvalifikacije, to jest diplomirali na odgovarajućim odsecima Filoloških fakulteta i dobili licencu za rad od nadležnih državnih organa. Sa neskrivenim ponosom takođe naglašavamo da su gotovo svi članovi našeg profesionalnog tima izvorni govornici jezika u okviru kojih prevode, što kvalitet usluga koje pružaju podiže na znatno viši nivo, a našim klijentima uliva potrebnu sigurnost da će dobiti precizan, korektan i profesionalno urađen prevod. Prevodioci i sudski tumači Dedinje vrlo dobro poznaju sve pravopisne, gramatičke i ostale normative jezika za koji su se opredelili, kao i aktuelne zakone i stručnu pravnu terminologiju zastupljenu u materijalima koje obrađuju, budući da se, osim prevođenjem, bave i legalizacijom prevoda, prema zakonski utvrđenoj proceduri.\nPrevodioci i sudski tumači Dedinje mogu, shodno vašim zahtevima, da profesionalno obrade bilo koji tip zvaničnih dokumenata, bez obzira na složenost njihovih sadržaja ili oblast privatnog i društvenog života na koju se odnose.\nKako se danas većina poslova obavlja na nivou više država, ponekad čak i kontinenata, često dobijemo zahteve da prevedemo i overimo dokumenta koja se koriste u međunarodnom biznisu, pa tako prevodilac i sudski tumač Dedinje radi sa finansijskim, revizorskim, godišnjim i ostalim izveštajima, statutom i osnivačkim aktom preduzeća, rešenjem o osnivanju pravnog lica, bilansima stanja i uspeha, izvodima iz Agencije za privredne registre, kao i sa ulaznim i izlaznim fakturamam različitim poslovnim odlukama i potvrdama o kvalitetu proizvoda. Kod nas možete dobiti i overene prevode svih tipova poslovnih ugovora, kao što su kupoprodajni, ugovori o saradnji, o prodaji roba i usluga i slični, ali i poreskog identifikacionog broja (PIB-a) i svih dokumenta potrebnih za učešće na tenderima, koji se vrlo često praktikuju u modernom biznisu. Ovde se, recimo, misli na opšte uslove, uputstva za ponuđače, grafičku dokumentaciju sa tehničkim specifikacijama, predmere i obrasce.\nSvi koji se bave poslovima u domenu tehnike i građevine ili, se pak, bave naukom, imaju potrebu za overenim prevodima stručnih pisanih materijala. Prevodilac i sudski tumač Dedinje tako radi i sa laboratorijskim ispitivanjima tehničkih uzoraka, deklaracijama proizvoda, uputstvima za rukovanje, građevinskim projektima sa propratnom građevinskom i tehničkom dokumentacijom, naučnim i tehničkim patentima i ostalim srodni materijalima.\nOblast rada naših stručnjaka prostire se i na dokumenta koja se koriste u međunarodnim sudskim procesima i ostalim pravnim poslovima koji obuhvataju više država. Iz ovih sfera prevodilac i sudski tumač Dedinje obrađuje različite sudske odluke, presude i rešenja, kao što je, na primer, presuda o razvodu braka, ali i druga pravna akta, odnosno raznovrsne pravilnike, izveštaje, punomoćja, ovlašćenja, licence, sertifikate i pravno zasnovane sporazume, poput ugovora o doživotnom izdržavanju, o prometu nepokretnosti i mnogih drugih. Na zahtev klijenata, naši stručnjaci će uraditi i kvalitetan prevod tekovina Evropske Unije.\nOd ličnih dokumenata prevodimo i overavamo ličnu kartu, pasoš, vozačku dozvolu, izvode iz matične knjige rođenih, venčanih i umrlih, ali i saobraćajnu dozvolu, uverenje o državljanstvu, potvrdu o prebivalištu, radnu dozvolu i sva ostala dokumenta i javne isprave koje se odnose isključivo na ličnost jedne osobe.\nSa posebnom pažnjom i posvećenošću prevodioci i sudski tumači Dedinje pristupaju obradi medicinske i farmaceutske dokumentacije, budući da se ovakvi materijali uglavnom traže radi lečenja u nekoj stranoj zemlji ili, pak, upotrebe uvoznih lekova i preparata. Iz ove oblasti nudimo overene prevode specifikacija farmaceutskih proizvoda, lekarskih nalaza, uputstava za lekove i karakteristika proizvoda, dokumentacije o medicinskim proizvodima i ostalih spisa ovakve vrste.\nAko želite da nastavite školovanje, zaposlite se ili usavršite van granica svoje zemlje, morate imati i overene prevode različitih materijala koji su povezani sa obrazovanjem, kako biste inostranim nadležnim institucijama potvrdili nivo svoje školske spreme ili, pak, metod rada u obrazovnim ustanovama koje ste pohađali. Prevodioci i sudski tumači Dedinje vam mogu ponuditi overene prevode prepisa ocena, svedočanstava o završenim razredima osnovne i srednje škole, uverenja o položenim ispitima, potvrda o redovnom školovanju ili studiranju, nastavnih planova i programa fakulteta i, podrazumeva se, diplome iz svih dodataka koji uz nju idu.\nUkoliko želite da aplicirate za vizu, podnesete neki zahtev ili ostvarite odgovarajuća lična prava u inostranstvu biće vam potrebni overeni prevodi traženih saglasnosti, dozvola, zahteva, potvrda, izjava ili uverenja kako biste to postigli. Prevodilac i sudski tumač Dedinje će, stoga, na vaš zahtev, kompletno obraditi potvrdu o mestu boravka, saglasnost o zastupanju, potvrdu o neosuđivanosti, zahtev za dobijanje vize, kao i potvrdu o redovnom zaposlenju, nasledničku i sve ostale zvanične izjave pojedinaca, potvrdu o stanju na tekućem računu u banci, dozvolu za boravak, te potvrdu o redovnim primanjima, uverenje o nekažnjavanju i, posebno često traženu, potvrdu o slobodnom bračnom stanju, bez koje nije moguće sklopiti brak u inostranstvu.\nSva dokumenta koje nam dostavljate na prevod i overu biće u našem prevodilačkom centru potpuno bezbedna, budući da je vaša sigurnost nešto o čemu posebno vodimo računa. Svi prevodioci i sudski tumači Dedinje su, pre imenovanja, prošli predviđene provere podobnosti za bavljenje ovako odgovornim poslom i pred nadležnim državnim organima položili profesionalnu zakletvu, kojom su se obavezali da će uvek raditi u skladu sa važećim zakonima i propisima, ali i u interesu svojih klijenata, to jest da će se na odgovarajući način odnositi prema dokumentima koja obrađuju i podacima koji im se, tokom rada, otkrivaju. Vaša privatnost će, dakle, biti neprikosnovena, a naši stručnjaci će i vas i vaše materijale u svakoj situaciji zaštititi od bilo kakve moguće zloupotrebe.\nKoje još usluge mogu da pruže prevodioci i sudski tumači Dedinje?\nKako je kompletna obrada zvaničnih dokumenata, koja podrazumeva prevod na novi jezik i legalizaciju prevoda prema zakonom utvrđenoj proceduri, nešto što je za klijente najpovoljnije i, u finansijskom smislu, najisplativije, najčešće upravo i dobijemo zahteve da obavimo poslove ovakve vrste, no, ponekad nam se stranke obraćaju i sa pitanjem da li je kod nas moguće uraditi samo overu prevoda koji nisu uradili naši stručnjaci, već neko ko nije član prevodilačkog tima Akademije Oxford. Kako uvek nastojimo da ispunimo potrebe i očekivanja svojih korisnika, profesionalno ćemo obaviti i ovaj posao, te ćemo dobijeni prevod morati da detaljno uporedimo sa originalnim dokumentom koji nam, u tu svrhu, takođe mora biti stavljen na raspolaganje. Da se ne bismo pogrešno razumeli, ova procedura se sprovodi kod svih prevedenih materijala u cilju njihovog legalizovanja, a ne samo kod prevoda koji su uređeni van našeg prevodilačkog centra zbog toga što sumnjamo u njihov kvalitet. Naprotiv, sve ovo radimo u interesu svojih klijenata, kako bismo im omogućili dobijanje validnih dokumenata koje će moći kasnije da koriste u svim administrativnim, pravnim i drugim legalnim poslovima. Dakle, ukoliko prevodilac i sudski tumač Dedinje ustanovi da se prevod koji imate potpuno poklapa sa svojim izvorom, kako u pogledu sadržaja, tako i prema stilu izrade i korišćenim stručnim izrazima i terminima, overiće ga svojim jedinstvenim pečatom i potpisom i tako postati zvanični garant da je dotični dokument podoban za upotrebu u međunarodnom pravnom prometu, budući da je u istom rangu kao i ma koji drugi original.\nAko se, međutim, ispostavi da nešto u vašem prevodu nije urađeno u skladu sa rigidnim pravilima obrade zvanične dokumentacije ili da postoje izvesna odstupanja od originalnog materijala, prevodilac i sudski tumač Dedinje neće moći da izvrši zvaničnu overu, već će tada, najverovatnije, predložiti da lektori i korektori urade redakturu spornog teksta, kako bi ga pripremili za legalizaciju. Ovaj postupak, pre svega, obuhvata detaljan jezički pregled prevoda i originala, potpuno izjednačavanje ova dva dokumenta, ispravljanje eventualnih slovnih, stilskih, pravopisnih, gramatičkih i drugih jezičkih grešaka, kao i, prema potrebi, korekciju prevoda stručnih izraza i termina. Zahvaljujući ovakvoj stručni intervenciji, bićete pošteđeni bespotrebnog gubljenje novca i vremena do koga bi dovelo ponovno prevođenje istog materijala, pa ćete za kratko vreme i po vrlo povoljnoj ceni dobiti materijal na jeziku koji ste tražili, koji će, bez ikakvih problema, proći strogu kontrolu i overu ovlašćenog sudskog tumača.\nPrevodioci i sudski tumači Dedinje uvek nastoje da zahteve svojih korisnika ispune u optimalnom roku, međutim, ukoliko klijentu ponuđeni uslovi ne odgovaraju, može da zatraži takozvani „hitan prevod” materijala i sam precizira termin koji mu najviše odgovara za završetak prevoda. Naši stručnjaci će i u ovoj situaciji kvalitetno i precizno obaviti potrebni posao i, uprkos izmenjenim i otežanim okolnostima, ispoštovati zadate rokove i ispuniti očekivanja svojih stranaka. No, cena ove prevodilačke usluge će se razlikovati u odnosu na uobičajenu, s obzirom na to da se sada, osim redovnih troškova, plaća i takozvani „dodatak za hitnost”, čija visina zavisi kako od broja prevedenih strana, tako i od dužine vremenskog perioda koji je klijent odredio za završetak celog prevodilačkog posla.\nKako funkcioniše prevodilac i sudski tumač Dedinje?\nObrada zvanične dokumentacije sastoji se iz prebacivanja sadržaja materijala na jezik koji se traži i overe prevoda u skladu sa procedurom, koja je definisana zakonom. Ukoliko materijal nije kvalitetno preveden na ciljani jezik, neće moći da bude zvanično overen, a takođe, prevod koji nije legalizovan, ma koliko da je dobar i kvalitetan, ne može biti uključen u zvanični pravni promet, budući da je sa stanovišta zakona potpuno bezvredan. Sam čin prebacivanje materijala na novi jezik mora biti obavljen pažljivo i sistematično, bez ikakvih subjektivnih improvizacija ili komentara. Čitav sadržaj osnovnog dokumenta mora biti precizno preveden na ciljani jezik, a sve mora da bude jasno izraženo, kako bi se izbegla svaka mogućnost dvojakog tumačenja onoga što je napisano. Prevodilac i sudski tumač Dedinje posebno vodi računa o prevodu stručnih izraza i termina, koji moraju biti sasvim jasni i nedvosmisleni, s obzirom na to da od njihovog značenja zavisi i smisao čitavog zvaničnog dokumenta. Tokom rada poštuje sva gramatička, pravopisna, semantička i ostala pravila jezika na koji prevodi, kao i njegov duh uopšte. Novi dokument piše takozvanim administrativnim stilom, koji je zastupljen u službeni materijalima i odlikuje se šablonskim pisanjem, formalnim izražavanjem, sa ukalupljenom sintaksom i leksikom. Kada se prevod završi, prolazi dve stručne kontrole. Za prvu su zaduženi sami njegovi autori, a za drugu lektori, pa se tako postiže da materijal na novom jeziku „očišćen” od svih grešaka, nepravilnosti i nepoklapanja sa originalom, uđe u postupak overe.\nPrva faza legalizacije podrazumeva detaljno upoređivanje prevedenog materijala sa njegovom originalnom verzijom, koja se našim stručnjacima, iz tog razloga, takođe mora dostaviti na uvid. Ovaj postupak se sprovodi kako bi se ustanovilo da se prevedeni i izvorni materijal potpuno poklapaju u sadržaju, korišćenim stručnim izrazima i terminima, kao i stilu izrade, jer jedino tako materijal prebačen na novi jezik može biti zvanično overen i uključen u međunarodni pravni promet. Ukoliko su, dakle, navedeni uslovi ispunjeni, prevodilac i sudski tumač Dedinje overiće prevod svojim pečatom na kome se nalazi jedinstveni registracioni broj i na njega staviti svoj potpis. Ovim činom svrstao je prevedeni materijal u pravno validne spise i omogućio njegovu upotrebu u svim pravnim, administrativnim i drugim legalnim poslovima.\nDa bi prevodioci i sudski tumači Dedinje ispunili vaše zahteve, odnosno da bi nakon prevoda, mogli i da legalizuju dokument na novom jeziku, morate nam na odgovarajući način dostaviti originalna dokumenta ili makar njihove overene fotokopije. Materijale možete lično doneti u neku od naših beogradskih poslovnica i tamo ih predati ovlašćenom koordinatoru. Druga mogućnost je da nam dokumenta na adresu pošaljete preporučenom poštanskom pošiljkom ili preko kurirske službe čije su vam usluge dostupne. Postoji i varijanta dostave materijala elektronskom poštom, no ona je rezervisana isključivo za slučaj „hitnog prevoda” dokumenata, kada je naročito važno da spisi što pre dođu do naših stručnjaka, kako bismo u predviđenom roku ispunili ono što od nas tražite. Ipak, i tada ćete imati obavezu da nam, što pre budete u mogućnosti, donesete ili, na neki od pomenutih načina, pošaljete i originalna dokumenta, jer u suprotnom, nećemo moći da izvršimo overu prevoda.\nKada se prevodi overe, spajaju se sa originalima i možete ih lično podići u nekoj od naših filijala u glavnom gradu ili, pak, u posebnom zahtevu navesti kućnu, adresu firme ili neku treću lokaciju na koju želite da vam ih pošaljemo. Ovu uslugu izvršiće kurirska služba sa kojom već duže vreme na tom polju sarađujemo ili Pošta Srbije u formi preporučene pošiljke. Dostavu materijala na adresu platićete u skladu sa važećim cenovnikom angažovane službe, najverovatnije prilikom preuzimanja materijala, direktno kuriru na ruke, i to potpuno nezavisno od cene prevoda, overe i drugih usluga koje su za vas, u datoj situaciji, obavili naši stručnjaci.\nCene svih usluga koje možemo da vam ponudimo navedene su na zvaničnom sajtu Akademije Oxford, a o tome se možete raspitati i kod ovlašćenih službenika u našim beogradskim predstavništvima. Važno je da znate da se cena prevoda formira prema broju obrađenih strana i da se na veće količine materijala uglavnom odobrava neki popust. Prevodioci i sudski tumači Dedinje pridržavaju se pravila svoje profesije, po kome se na jednoj strani prevedenog materijala nalazi tekstualni sadržaj od 1800 slovnih mesta, sa sve uračunatim razmacima između reči. Ovaj standard se primenjuje kod svih pisanih materijala, pa tako i kod zvaničnih dokumenata, iako jedna njihova strana u najvećem broju slučajeva obuhvata znatno kraći tekst.\nOsim overe prevoda koju sprovodi ovlašćeni sudski tumač, postoji i overa takozvanim Apostille pečatom, za koju su u našoj zemlji nadležni predsednici ili ovlašćene sudije osnovnih sudova. Apostille potvrda je formalnost koja se sprovodi nakon potpisivanja međunarodne Konvencije o ukidanju potrebe legalizacije stranih javnih isprava, sa čijm se odredbama u Hagu 1961. godine saglasilo stotinak država, među kojima je bila i naša tadašnja, čiji smo pravni sledbenici. Predviđeno je da se apostilirana dokumenta mogu slobodno koristiti u pravnim sistemima svih zemalja potpisnica i ne zahtevaju naknadne provere niti overe.\nPostupak overe Apostille-om specifičan je, pre svega, zbog toga što se ne primenjuje na isti način kod svih dokumenata, pa se ponekad prvo radi Apostille overa, a zatim prevodioci i sudski tumači prevode i overavaju konkretni materijal, a kod drugih materijala postupak je obrnut, to jest, prvo jezički stručnjaci obavljaju svoj deo posla, a potom se spis nosi u sud na apostiliranje. Budući da je Apostille pečat urađen u obliku štambilja, u koji se, na tačno određen način, unose traženi podaci, ima situacija kada se zahteva da, pored teksta konkretnog dokumenta, i sadržaj Apostille pečata bude preveden na novi jezik. Uglavnom je dovoljno Apostille-om overiti samo prevod, no ponekad se traži da se ovaj pečat nađe i na prevodu i na originalu. Apostiliranje nije predviđeno za sve tipove zvaničnih materijala, pa se tako, na primer, nikada ne sprovodi kod isprava izdatih od strane diplomatsko - konzularnih predstavnika, kao ni kod administrativnih isprava koje se neposredno odnose na neki trgovinski ili carinski posao.\nS obzirom na to da prevodioci i sudski tumači Dedinje nisu zaduženi za overu Apostille-om, oni nemaju ni obavezu da poznaju sve detalje ovog postupka, pa će vam samo dati osnovne informacije i uputiti vas na nadležnu pravosudnu instituciju, gde ćete se o svemu detaljno raspitati. Vrlo je važno da tom prilikom ovlašćenom sudskim službeniku tačno navedite koji dokumenti apostilirate, kao i u koju svrhu planirate kasnije da koristite overeni prevod, jer je to siguran način da dobijete validne i upotrebljive informacije. Ukoliko utvrdite da je za vaš dokument potrebna Apostille overa, nadležnom sudu predajete odgovarajući zahtev, kao i original materijala koji overavate, njegovu fotokopiju, koja će ostati sudu i fotokopiju vaše lične karte.\nSve informacije u vezi sa apostiliranjem dokumenata koja će se koristiti u inostranstvu možete dobiti u jednom od 3 osnovna suda, koliko ih se nalazi na području Beograda, a važno je da znate da je za teritoriju opštine Savski venac, kojoj Dedinje pripada, nadležan Prvi osnovni sud koji se nalazi na Novom Beogradu, u Bulevaru Nikole Tesle 42a. Obaveštenja o Apostille-u možete potražiti i u Višem sudu u Beogradu, koji je smešten na Vračaru, u Timočkoj ulici broj 15.\nNadamo se da smo, ovim podužim tekstom, uspeli da pojasnimo sve segmente obrade zvaničnih dokumenata i način rada naših stručnjaka, no, ukoliko imate bilo kakvih pitanja, bez ikakvog ustezanja nam se obratite telefonom ili mejlom ili, pak, dođite lično u neko od naših predstavništava u Beogradu i tamo porazgovarajte sa ovlašćenim koordinatorom. Mi ćemo, svakako, nastojati da vam damo što potpunije odgovore, a ako procenimo da je to potrebno, zakazaćemo vam i besplatan termin za konsultaciju sa nekim od naših stručnjaka.\nKategorije prevoda za Dedinje\nIzračunajte okvirnu cenu prevoda za Dedinje\nSpisak sudskih tumača za opštinu Dedinje\nza opštinu Dedinje\nSudski tumači i prevodioci na Dedinju\nAkademija Oxford Dedinje


Milivojević: Da uhvatimo poslednji voz za SP – Nadlanu.com\nMilivojević: Da uhvatimo poslednji voz za SP\nFudbalski reprezentativac Srbije Luka Milivojević rekao je da će njegova ekipa u predstojećoj utakmici pokušati da "pokvari planove" Belgijancima i pobedom "uhvati poslednji voz" u kvalifikacijama za Svetsko prvenstvo 2014. godine.\nStručni štab i reprezentativci Srbije otputovali su danas u Brisel, gde će Belgija i Srbija u petak od 20.45 na stadionu Kralj Boduen odigrati utakmicu sedmog kola Grupe A u kvalifikacijama za Svetsko prvenstvo.\n“Belgijanci će imati podršku punog stadiona jer im ova utakmica mnogo znači, a mi ćemo pokušati da im pokvarimo planove i utišamo publiku. Poznajemo selekciju Belgije, imaju jak tim pun izvanrednih pojedinaca, prejaki su u svakoj liniji tima. Očekuje nas težak posao”, rekao je Milivojević, preneo je sajt Fudbalskog saveza Srbije (FSS).\nSelekcije Belgije i Hrvatske su prve na tabeli Grupe A sa po 16 bodova, dok Srbija zauzima treće mesto sa sedam bodova.\nLuka Milivojević je rekao da se nada da će mu selektor Srbije Siniša Mihajlović pružiti priliku da igra protiv Belgije i dodao da “orlovi” pobedom mogu mnogo da dobiju.\n“Imamo motiva i mnogo dobijamo ako osvojimo bodove u Briselu, da uhvatimo poslednji priključak i ostanemo u trci za baraž. Važna je utakmica, možda je i poslednji voz za Svetsko prvenstvo”, rekao je Milivojević.\nReprezentativac Srbije Milan Biševac rekao je da je njegova ekipa spremna za utakmicu.\n“Za nama je težak period, pogotovo posle poraza od Hrvatske. Idemo u Brisel, voleli bismo da se tamo borimo za prvo mesto, ali realnost je takva da imamo minimalne šanse za odlazak na Svetsko prvenstvo. Moramo da pobedimo, što je težak zadatak, ali treba se boriti dok postoji šansa, nikad se ne zna, sve može brzo da se okrene”, rekao je on.\nU prvom delu kvalifikacija Belgija je prošlog oktobra u Beogradu pobedila Srbiju sa 3:0.\n“Nadam se da ćemo imati sreće u Belgiji. U Beogradu smo protiv njih prvih sat vremena odigrali dobro, ali u fudbalu se gleda rezultat, a mi ga nismo imali. Uz malo sreće i ako postignemo gol pre njih,\nmožda napravimo iznenađenje”, rekao je on.\n“Belgija je jaka reprezentacija, možda čak njihova najbolja ekipa poslednjih godina. Njihovi fudbaleri igraju u velikim klubovima, imaju dosta iskustva, igraju velike utakmice. Stadion će biti pun, njihova javnost očekuje dosta od njih, ali spremni smo”, dodao je Biševac.\nPobeda Srbije odgovarala bi Hrvatskoj, a Biševac je rekao da će njegova ekipa “igrati za sebe i da mora da se koncentriše samo na svoju igru”.


BH Telecom: Xiaomi Mi 9T Pro (6+128GB)\nXiaomi Mi 9T Pro (6+128GB)\nPremium mobilni uređaj\nXiaomi Mi 9T Pro posjeduje jedno od najvećih unapređenja što se tiče Qualcomm Snapdragon procesora. Osigurava i do 20% brže iskustvo igranja igrica, 45% bolje CPU performanse i 300% AI performanse.\nKorištenje Xiaomi Mi 9 Pro pametnog telefona ostavlja flagship dojam i premium, potpuno novo korisničko iskustvo. S ovim smartphoneom na dohvat ruke dobićete “fotoaparat” s čak tri objektiva kojima za najbolje rezultate upravlja AI tehnologija spajanja piksela i prepoznavanja scenarija.\nDisplay (rezolucija / broj boja) 6.39” AMOLED FHD+\nRezolucija kamere 13MP + 48MP+ 8MP\nDimenzije (mm) / Težina (g) 156.7 x 74.3 x 8.8 mm, 191g\nKamera: 48MP AI triple camera + 20MP pop-up selfie camera\nBrzo punjenje: 27W fast charge***\nCorning® Gorilla® Glass 5, both front and back\nCijena uređaja sa uračunatim PDV-om i popustom na odabrani paket iznosi 928,35 KM.\nCijena uređaja sa uračunatim PDV-om i popustom na odabrani paket iznosi 898,35 KM.\nCijena uređaja sa uračunatim PDV-om i popustom na odabrani paket iznosi 908,35 KM.\nCijena uređaja sa uračunatim PDV-om i popustom na odabrani paket iznosi 868,35 KM.\nCijena uređaja sa uračunatim PDV-om i popustom na odabrani paket iznosi 848,35 KM.\nCijena uređaja sa uračunatim PDV-om i popustom na odabrani paket iznosi 873,35 KM.\nCijena uređaja sa uračunatim PDV-om i popustom na odabrani paket iznosi 748,35 KM.\nCijena uređaja sa uračunatim PDV-om i popustom na odabrani paket iznosi 858,35 KM.\nCijena uređaja sa uračunatim PDV-om i popustom na odabrani paket iznosi 648,35 KM.\nCijena uređaja sa uračunatim PDV-om i popustom na odabrani paket iznosi 758,35 KM.\nCijena uređaja sa uračunatim PDV-om i popustom na odabrani paket iznosi 458,35 KM.\nCijena uređaja sa uračunatim PDV-om i popustom na odabrani paket iznosi 638,35 KM.\nCijena uređaja sa uračunatim PDV-om i popustom na odabrani paket iznosi 88,35 KM.\nCijena uređaja sa uračunatim PDV-om i popustom na odabrani paket iznosi 538,35 KM.\nCijena uređaja sa uračunatim PDV-om i popustom na odabrani paket iznosi 923,35 KM.\nCijena uređaja sa uračunatim PDV-om i popustom na odabrani paket iznosi 903,35 KM.\nCijena uređaja sa uračunatim PDV-om i popustom na odabrani paket iznosi 888,35 KM.\nCijena uređaja sa uračunatim PDV-om i popustom na odabrani paket iznosi 878,35 KM.\nCijena uređaja sa uračunatim PDV-om i popustom na odabrani paket iznosi 916,35 KM.\nCijena uređaja sa uračunatim PDV-om i popustom na odabrani paket iznosi 796,35 KM.\nCijena uređaja sa uračunatim PDV-om i popustom na odabrani paket iznosi 870,35 KM.\nCijena uređaja sa uračunatim PDV-om i popustom na odabrani paket iznosi 753,35 KM.\nCijena uređaja sa uračunatim PDV-om i popustom na odabrani paket iznosi 691,35 KM.\nCijena uređaja sa uračunatim PDV-om i popustom na odabrani paket iznosi 921,35 KM.\nCijena uređaja sa uračunatim PDV-om i popustom na odabrani paket iznosi 913,35 KM.\nCijena uređaja sa uračunatim PDV-om i popustom na odabrani paket iznosi 853,35 KM.\nCijena uređaja sa uračunatim PDV-om i popustom na odabrani paket iznosi 808,35 KM.\nCijena uređaja sa uračunatim PDV-om i popustom na odabrani paket iznosi 765,35 KM.\nCijena uređaja sa uračunatim PDV-om i popustom na odabrani paket iznosi 725,35 KM.\nCijena uređaja sa uračunatim PDV-om i popustom na odabrani paket iznosi 513,35 KM.\nCijena uređaja sa uračunatim PDV-om i popustom na odabrani paket iznosi 728,35 KM.\nCijena uređaja sa uračunatim PDV-om i popustom na odabrani paket iznosi 518,35 KM.\nCijena uređaja sa uračunatim PDV-om i popustom na odabrani paket iznosi 938,35 KM.\nCijena uređaja sa uračunatim PDV-om i popustom na odabrani paket iznosi 793,35 KM.\nCijena uređaja sa uračunatim PDV-om i popustom na odabrani paket iznosi 768,35 KM.\nCijena uređaja sa uračunatim PDV-om i popustom na odabrani paket iznosi 718,35 KM.\nCijena uređaja sa uračunatim PDV-om i popustom na odabrani paket iznosi 778,35 KM.\nCijena uređaja sa uračunatim PDV-om i popustom na odabrani paket iznosi 738,35 KM.\nCijena uređaja sa uračunatim PDV-om i popustom na odabrani paket iznosi 798,35 KM.\nCijena uređaja sa uračunatim PDV-om i popustom na odabrani paket iznosi 488,35 KM.\nCijena uređaja sa uračunatim PDV-om i popustom na odabrani paket iznosi 703,35 KM.\nCijena uređaja sa uračunatim PDV-om i popustom na odabrani paket iznosi 688,35 KM.\nCijena uređaja sa uračunatim PDV-om i popustom na odabrani paket iznosi 818,35 KM.\nCijena uređaja sa uračunatim PDV-om i popustom na odabrani paket iznosi 698,35 KM.\nCijena uređaja sa uračunatim PDV-om i popustom na odabrani paket iznosi 838,35 KM.\nCijena uređaja sa uračunatim PDV-om i popustom na odabrani paket iznosi 658,35 KM.\nCijena uređaja sa uračunatim PDV-om i popustom na odabrani paket iznosi 708,35 KM.\nCijena uređaja sa uračunatim PDV-om i popustom na odabrani paket iznosi 388,35 KM.\nXiaomiMi 9T Pro (6+128GB)


VLADA LI MIR…\nVladimir Đokić je podneo ostavku – to je najključnije deo utakmice sa ekipom Igokee, mada se taj deo odigrao van parketa i to posle drugog za redom poraza, ovoga puta kod kuće...\nOKRENITE DRUGI LIST\nU prvoj utakmici u sezoni, a koja se igra kući, u Valjevu, a naročito kada je sa druge strane ekipa PARTIZANA (Pa ma kakva ona bila – a bila je) ništa, ama baš ništa nije važno sem POBEDE – a ona se i desila…. Kako se do nje, do POBEDE došlo, da li je bilo igre ili je sve bilo na mišiće, da li je bilo lepo ili je bilo onako, sve to je u drugom, ma gde drugom, u potpuno neviđenom i nebrojenom planu, jer krenuti sa POBEDOM put Makedonije je jedino dobro u celoj frtutmi koja se odigravala u Hali Sportova u Valjevu.\nPosle ni(š-s)ke gordosti i pokušaja da se isticanjem dođe do rezultata, usledelo je okretanju onome što jeste krasilo METALAC Farmakom u ovoj sezoni – nesebična igra i ‘’potpuno pokrivanje parketa’’, energija i želja, te uslediše dve pobede.\nUSKORO JE START\nZa nepunih šaku dana počinje nova, druga po redu ABA sezona našeg METALCA. Kažu mnogi da je druga sezona, pa i treća možda i najteža i ‘’skliska’’ za mnoge klubove, no, meni se čini da to, barem što se tiče METALCA nije slučaj. Valjevski Abaligaš je ove godine u veoma, bar što se rezultata tiče, lagodnom položaju. Naime, šanse da se bude prvi ili drugi su potpuno ravnopravne sa šansom da se bude poslednji, a biti sve drugo je potpuno isto, sem zbog pisanja za istoriju i popunjavanje statistike.\nHOP TRIP UP\nDesilo se ono što nikako nije trebalo da se desi, a to je poraz od ekipe KONSTANTIN-a u Nišu, i time je pobeda u gostima protiv MEGA LEKS-a postala nešto što ne mora ništa da znači i ništa da donese. Da je tako nešto moguće moglo se naslutiti u meču protiv TAMIŠ-a u prethodnom kolu, jer i pored pobede METALAC je odigrao jedan, ne bled, već meč bez ikakvog smisla.\nJelica deklasirala Valjevce\nNakon novog poraza, ovoga puta od Jelice iz Goračića rezultatom 5:1, VŠK "Sveti Nikolaj nalazi se u sve težoj poziciji u borbi za opstanak. Valjevci su pali na deseto mesto od 12 timova, imaju sedam obodova koliko ima i devetoplasirani Omladinac, dok Naftagas iz Elemira ima bod više. U preostala tri kola, VŠK-u su potrebne bar dve pobede kako bi osigurao opstanak u Prvoj ligi.\nOdluka o opstanku\nPoslednji meč u Valjevu u ABA ligi valjevski Metalac odigraće protiv ljubljanske Olimpije. Trijumfom bi verovtno izbegli poslednje dve pozicije, dok bi poraz dodatno zakomplikovao situaciju pred poslednje kolo. Svestan značaja je i trener Vladimir Đokić, koji se i pored svih problema nada pozitivnom ishodu.\nU Kučevo po bodove\nNeizvesne borbre u Srpskoj ligi Zapad, pre svega na dnu tabele, jer je na vrhu Loznica poprilično odmakla, nastavljaju se 23. kolom, u kom Budućnost Krušik ima najdalje gostovanje. U nedelju od 16 i 30 na programu je meč sa Zviždom u Kučevu, jednom od ekipa koje su još uvek u opasnoj zoni. Valjevci su znatno mirniji posle trijumfa protiv Karađorđa, odigran je i susret u kupu, gde je posle penala eliminisana ekipa ubskog Jedninstva, pa se na dug put kreće u lepom raspoloženju.


Novi hotel Passport Garni - komfor u minimalističkom stilu - Novosti - Turistički svet\nNovi hotel Passport Garni - komfor u minimalističkom stilu\nHotel Passport Garni je novi ugostiteljski objekat, koji je svoja vrata gostima otvorio 19. septembra 2016. godine. Hotel je kategorisan sa tri zvezdice od strane Ministarstva trgovine, turizma i telekomunikacija, a nalazi se u okviru Tržnog centra "Piramida" na Novom Beogradu.\n- Ova lokacija je pažljivo odabrana kako bi mogla da izađe u susret zahtevima poslovnog gosta, ali i znatiželjnog turiste - ističu iz hotela.\nHotel Passport Garni posluje po principu "Bed & Breakfast" i predstavlja mali, savremeni, gradski hotel. Akcenat je na komfornim sobama, kojih hotel poseduje 11 - jednu jednokrevetnu, devet dvokrevetnih i jednu trokrevetnu sobu.\nU sklopu hotela nalazi se restoran koji može da ugosti 20 osoba, kao i aperitiv bar u kom gosti tokom celog dana mogu da uživaju u kafi i piću.\nHotel Passport Garni je savremeno tehnološki opremljen, koncentrisan na poštovanje principa održivog razvoja, i predstavlja fuziju savremene poslovne elegancije i minimalističke nenametljivosti, pre svega nudeći gostima komfor, funkcionalnost i vrhunsku uslugu.


"ISKRICA" - NOVI VRTIĆ U KRAGUJEVCU - Glas Šumadije\nHome > Društvo > “ISKRICA” – NOVI VRTIĆ U KRAGUJEVCU\n“ISKRICA” – NOVI VRTIĆ U KRAGUJEVCU\n08/11/2018 1076Leave a Comment on “ISKRICA” – NOVI VRTIĆ U KRAGUJEVCU\nNaš grad ovih dana postao je bogatiji za još jednu predškolsku ustanovu koja će uskoro primiti prve mališane na celodnevni boravak. Vrtić „Iskrica“ krajem oktobra meseca dobio je od nadležnog ministarstva potrebnu verifikaciju za osnivanje i rad i u tom objektu, koji ima preko 200 kvadratnih metara prostora na tri etaže, moći će da boravi 90 mališana u četiri jaslene ili vrtićke grupe.\nSve dečje sobe opremljene su prigodnim nameštajem, didaktikom i igračkama, a osim soba deci su na raspolaganju i dva zajednička prostora u kojima im se poslužuju obroci ili organizuju aktivnosti. U sklopu vrtića opremljen je i Kutak za roditelje gde će se organizovati savetodavni rad sa porodicama.\nMisija vrtića „Iskrica“, kako navodi Milica Isailović, PR ustanove, je „da podstiče harmoničan razvoj uvažavajući individualnost i interesovanja dece i omogući da deca razvijaju svoje potencijale i talente u skladu sa interesovanjima i uzrastom“.\nPrateći potrebe dece i uvažavajući činjenicu da je samo u porodičnoj, toploj, pozitivnoj atmosferi moguć adekvatan razvoj i napredak dece vaspitači u vrtiću, uz stručnu pedagošku i socijalnu podršku, negovaće imidž porodičnog vrtića.\nPredškolska ustanova „Iskrica“ nalazi se u ulici Dragoljuba Milovanovića Bene broj 11, a zainteresovani roditelji sve informacije mogu da dobiju i putem email adrese obdanisteiskrica@gmail.com\nTagged Dragoljuba Milovanovića Bene Iskrica nova predškolska ustanova u Kragujevcu\nIN MEMORIAM – LJUBIŠA ZIROJEVIĆ BIBE


► UN ponovo podsećaju da je pravo na mirne proteste osnova demokratije\nFoto: Beta, AP / Marcio Jose Sanchez\n"U ovom periodu kada događaji poput pandemije Kovida-19 postavljaju izazove bez presedana i kada globalni protesti u znak podrške pokretu Black Lives Matter ilustruju važnost (prava na proteste)", Komitet UN za ljudska prava je objavio uputstva u kojima se precizira koncept "mirnog okupljanja" i dužnosti vlada, navodi se u saopštenju.\nKomitet UN za ljudska prava, nezavisno telo sastavljeno od 18 stručnjaka, odgovorno je za proveru primene Međunarodnog pakta o građanskim i političkim pravima, čiji član 21 potvrđuje pravo na mirne proteste.\n"Učešće na mirnim okupljanjima radi iznošenja mišljenja, radi proslavljanja ili iznošenja zahteva, jeste osnovno ljudsko pravo" i predstavlja "osnov demokratskog društva", izjavio je izvestilac Kristof Hajns (Ćristof Heins).\nOn je objasnio da "svi, deca, stranci, žene, radnici migranti, tražioci azila i izbeglice, imaju pravo na mirne demonstracije u više oblika - na javnim ili privatnim mestima, na otvorenom ili u zatvorenom prostoru".\nKomitet podseća vlade na njihovu dužnost da omoguće mirna okupljanja i da zaštite demonstrante, a da im ne zabranjuju okupljanja bez izričitog opravdanja."Uopšteni razlozi poput javnog reda ili javne bezbednosti ne predstavljaju čvrstu osnovu za zabranu mirnih okupljanja", naveo je Hajns.\nU uputstvima Komiteta je navedeno i da demonstranti imaju pravo da nose maske i kapuljače, da vlade ne mogu da prikupljaju lične podatke kako bi zastrašile demonstrante ili blokirale internet.\nKomitet takođe ističe pravo novinara i posmatrača iz udruženja za ljudska prava da pokrivaju i dokumentuju skupove, "uključujući skupove koji su zabranjeni i nasilni".\nUsled pandemije korona virusa koja je odnela više od 650.000 života širom sveta, brojne vlade su zabranile okupljanja izvan određenog broja ljudi.\nDemonstracije u SAD, nakon ubistva Afroamerikanca Džordža Flojda u maju, nastavljene su u više gradova i često se završavaju sukobima sa snagama reda.\nkomitte un /


Stabilna finansijska situacija rezultat odgovorne politike\nTanjug 8. avgusta 2018. 09:31\nBEOGRAD – Ministar finansija Siniša Mali kaže da su mnogi bili skeptični prema reformama u Srbiji, ali da se odgovornom politikom ide putem koji obezbeđuje stabilnu finansijsku situaciju, te da u prilog tome govori podatak da je u prvih šest meseci ostvaren rast BDP-a od 4,5 odsto i suficit u budžetu od 49,1 milijardu dinara.\nIzbegnut je, kako je rekao za tv Pink, grčki scenario, jer je Srbija 2013. godine bila pred bankrotom. Danas se redovno isplaćuju sve obaveze što se tiče rata za kredite i kamate, Srbija ima suficit u budžetu, stabilan kurs i inflaciju pod kontrolom.\n„To nam daje osnovu da se povećaju plate u javnom sektoru i penzije. Mi ćemo do kraja godine ukinuti zakon o privremenom umanjenju penzija“, rekao je Mali i dodao da će se u septermbru nakon dolaska delegacije MMF-a znati koliko će biti povećanje plata i penzija.\nOn je naglasio da je najteži deo reformi iza nas, ali da mora još mnogo toga da se uradi. Rast se beleži , kako je naglasio, u svakoj privrednoj grani – za 25 odsto u građevinskoj industriji, poljoprivreda oko 11 odsto, turizam oko 12 odsto, IT oko 30 odsto.\nMinistar podseća da je udeo javnog duga u BDP-u 2013. godine bio veći od 70 odsto – skoro 80 odsto, a da je danas 59,6 odsto i da je cilj da se „spusti“ ispod 50 odsto.\n„Po pitanju rasta smo među top tri zemlje u Evropi, a i što se tiče udela javnog duga tu smo bolji od mnogih zemalja EU. To nam daje za pravo da nastavimo sa istom politikom“, rekao je ministar.\nMali je dodao da Srbija redovno izmiruje sve svoje obaveze i da novca ima za isplatu rata kredita.\n„U decembru nas očekuje isplata velike tranše od milijardu dolara spoljnog duga i, ako se ne varam, još milijardu nas čeka u februru naredne godine. Novca imamo, nismo oni koji se olako zadužuju“, naglasio je on.\nGovoreći o nezaposlenosti u Srbiji, ministar je rekao da je i tu napravljen ogroman pomak i da je stopa nezaposlenosti smanjena sa 25,9 odsto na današnjih 13 do 14 odsto.\n„Naša strategija je bilo da ljudi bez posla nađu posao, a sada idemo na to da im se povećaju primanja. Prosečna plata u maju bila je 426 evra“, podsetio je on i dodao da je sada najveći izazov da se održi visoka stopa rasta.\nGovoreći o misiji MMF-a, on je rekao da je prisustvo fonda veoma važno za nas i da Srbija sada nema finansijski aranžman, već da je to savetodavna podrška.\n„Ta savetodavna podrska je važna za dalji rad na ubrzanju stope rasta, rad na reformi javnih institucija kako se ne bi desilo da mnogo brže rastemo nego što mogu pojedine institucije da podrže“, naglasio je on.\nDodaje da se traži resenje za velike sisteme poput RTB Bor, Azotare i nada se da će uskoro i to biti rešeno kao sto je reseno za Železaru Smederevo.\n„Za Železaru mesečno smo iz budžeta izdvajali 10 miliona dolara kako bi pokrivali troskove. Danas nemamo tih troskova, osigurali smo radna mesta za 5.000 ljudi, a Železara je najveći izvoznik iz Srbije“, pojasnio je on.\nMinistarstvo privrede: Kineska LGNEA ispunila uslove da postane većinski vlasnik…\nMinistarstvo privrede: Kineska LGNEA ispunila uslove da…


Lindsay: Ujedinjenje Kosova i Albanije opasno zbog lančanih reakcija na Balkanu | Info-ks.net\nBritanski profesor na Londonskoj ekonomskoj školi i stručnjak za razvoj na zapadnom Balkanu, James Ker-Lindsay smatra da ideja o nacionalnom ujedinjenju Kosova i Albanije može pokrenuti niz lančanih reakcija na Balkanu i da je teško ostvariva zbog neophodne kvalifikovane većine za promjenu Ustava, prenosi Gazeta Express.\nLindsay je u intervjuu za Euronews rekao da je ideja o ujedinjenju Kosova i Albanije vrlo popularna, ali da posljednja istraživanja javnog mnjenja pokazuju određeni pad podrške građana. Britanski profesor dodaje i da zagovornici ideje moraju da preciziraju da li će to biti federacija ili konfederacija između Kosova i Albanije.\n"Najveća opasnost takve ideje su i lančane reakcije, i zahtjevi Albanaca u Sjevernoj Makedoniji, kao i Srba u regionu", dodao je\nIdeje o promeni granica na Balkanu, po Lindsayju dovešće do oštrih reakcija i protivljenja međunarodne zajednice.\nPrethodno je Ramush Haradinaj najavio da će ukoliko Kosovo ne postane član NATO kao nezavisna država u roku od 4 godine biti organizovan referendum za ujedinjenje sa Albanijom. Kandidat za premijera Albin Kurti izjasnio se da bi glasao "za" ukoliko se raspiše referendum o nacionalnom ujedinjenju Kosova i Albanije.\nJames Ker-Lindsayujedinjenje Kosova i Albanijelančana reakcija\nMišljenje analitičara Ujedinjenje sa Albanijom nije rješenje, fokus da bude ekonomski razvoj i članstvo u EU


BalkanMagazin :: KAP spašavaju Nemci ili crnogorska pamet\nKAP spašavaju Nemci ili crnogorska pamet\nIzvor: Vijesti.me / Mina biznis\npetak, 08. jun 2012 07:18\nDok nemačka firma Monako rizorts nudi formiranje zajedničkog preduzeća sa državom Crnom Gorom i radnicima Kombinata aluminijuma Podgorica, kako bi upravljali KAP-om, Sindikat ovog Kombinata traži konkretne i velike investicije za KAP. Prelazak KAP-a u ruke države bilo bi najbolje rešenje za taj Kombinat.\nNemačka kompanija Monako rizorts ponudila je da zajedno sa državom Crnom Gorom i radnicima Kombinata aluminijuma Podgorica (KAP) formira novo preduzeće koje bi upravljalo Kombinatom, saopšteno je nakon sastanka predstavnika te kompanije sa predstavnicima Skupštine Crne Gore i Sindikatom KAP-a.\n„Predstavnik potencijalnog partnera izjavio je da je uveren da je alumunijumska industrija u Crnoj Gori dugoročno održiva, uz uslov da funkcioniše kao jedinstveni sistem koji bi obuhvatao korišćenje boksita iz domaćih izvora, aktiviranje proizvodnje gline, primarnog alumijuma i drugih proizvoda većeg stepena obrade. Takođe, je ukazao na mogućnost da Metalkorp Grupa u Crnoj Gori formira razvojno-istraživački centar za sve njihove projekte u svetu vezane za boksit, glinu i primarni aluminijum,“ saopšteno je iz Kabineta Ranka Krivokapića, predsednika Skupštine Crne Gore.\nKrivokapić je, kako se dodaje, upoznao sagovornike da će se danas na plenarnoj sednici održati rasprava o realizaciji Zaključaka Skupštine o KAP-u i da se od Vlade Crne Gore očekuje preduzimanje konkretnih poteza i odgovornosti na način kako je zadužena zaključcima.\nVlada nije ispunila zahteve\nPredsednik Skupštine Crne Gore podsetio je da je Skupština Crne Gore 29. februara 2012. godine donela Zaključke o KAP-u, „ali da Vlada u protekla tri meseca nije ispunila niti jedan od osnovnih zahteva koji proizilaze iz Zaključaka, prvenstveno misleći na raskid saradnje sa ruskim CEAC-om, što je preduslov za bilo koji dalji korak u svetlu rešavanja sudbine KAP-a.“\n„Svako dalje odlaganje raskida saradnje sa dosadašnjim partnerom ozbiljno ugrožava kako funkcionisanje samog KAP-a, tako i ukupnog finansijskog sistema države Crne Gore. Nesagledive su posledice nepoštovanja osnovnih obaveza utvrđenih Zaključcima Skupštine Crne Gore po ukupnu ekonomsku i socijalnu stabilnost države,“ prenet je stav Krivokapića u saopštenju.\nKAP-u nije potrebna pomoć u upravljanju, što su ponudili Nemci, već konkretne i velike investicije, smatra Rade Krivokapić, predsednik Sindikata KAP-a.\n„Nama su potrebni veliki investitori, jer preduzećem mogu upravljati i stručni ljudi iz KAP-a, kao i oni koji u njemu rade 40 godina,“ rekao je Rade Krivokapić nakon sastanka sa predstavnicima nemačke kompanije i predsednikom Skupštine.\nNa sastanku je, kako prenosi agencija Mina biznis, konstatovano i da bi prelazak KAP-a u ruke države bilo najbolje rešenje za tu kompaniju, kao i da će o budućem rukovođenju podgoričkim Kombinatom odlučivati Skupština na današnjoj sednici.\n„Skupština će odlučiti da li će za upravljanje KAP-om biti angažovana nemačka firma ili domaća pamet. Tražili smo od predsednika Skupštine da se ta odluka donese što pre, jer je KAP u takvom stanju da se ne može još dugo čekati,“ naveo je Rade Krivokapić, ocenjujući da ne postoji drugo rešenje pored onog da se KAP vrati u ruke države.


Brus ONLINE - Selo Grgure slavi šljivu uz Draganu Mirković, 18. septembar 2015.\nSelo Grgure slavi šljivu uz Draganu Mirković, 18. septembar 2015.\nŠesta po redu manifestacija "Selo slavi šljivu" biće održana u selu Grgure u petak 18. septembra 2015. godine.\nKao i prethodnih godina, manifestaciju će posetiti predsednik Republike Srbije Tomislav Nikolić, nekoliko ambasadora stranih država, predstavnici ministarstava Vlade RS i veliki broj drugih zvaničnika.\nProgram na bini u Grguru upotpuniće svojim nastupom popularna pevačica narodne muzike i jedna od najvećih zvezda na Balkanu Dragana Mirković, koja potpuno besplatno peva u Grguru i poklanja svoj koncert građanima cele opštine Blace. Početak njenog nastupa najavljen je za 18:00 časova.\nKoncertu Dragane Mirković prethodi bogat kulturno-umetnički program.\nNakon nedavno završenih "Dana šljive" ovo je još jedna manifestacija koju organizuje Opština Blace, sa ciljem da promoviše svoje privredne potencijale, pre svega u oblasti voćarstva i proizvodnji šljive.


Utisci - Srednja stručna škola\nSvi su veoma korektni, puni razumevanja i rado će izaći u susret. Nastavnici će vas pripremiti za sve ispite kako ne biste plaćati privatne časove.\nUkoliko ste neodlučni oko daljeg školovanja, toplo vam preporučujem Srednju stručnnu školu u Novom Sadu.\nZavršio sam Srednju stručnu školu u Novom Sadu, smer tehničar drumskog saobraćaja. Ljubav i interesovanje ka motornim vozilima i saobraćaju su od detinjstva bili prisutni. Zahvaljujući odličnim i uglednim profesorima kao i savremenim i naprednim uslovima učenja u ovoj školi proširio sam spektar svog znanja i naučio sve što je vezano za drumski saobraćaj i automobile. Pored stručnog znanja škola me je takođe naučila disciplini i upornosti.\nProfesori kao i svi ostali zaposleni su uvek bili spremni da izađu u susret i pomognu ma šta god bilo u pitanju.\nOvom prilikom želim da se zahvalim svima iz škole što su mi obeležili poslednji deo detinjstva i dali nadu za dalje školovanje kao i bavljenje poslovima vezanim za drumski saobraćaj.\nDa mogu ponovo da biram opet bih izabrao Srednju stručnu školu u Novom Sadu.\nMaturant sam Srednje Stručne škole u Novom Sadu na smeru vazduhoplovni saobraćajni tehničar. Tokom školovanja inspirisana sam već na drugoj godini gore pomenute škole da upišem akademiju za profesionalnog pilota te nastavim akademsko školovanje na Saobraćajnom fakultetu. Profil zaposlenih profesora u mojoj školi zajedno sa direktoricom T. Popović pružili su mi uspešnu bazičnu edukaciju koja mi je puno pomogla pri polaganju i teorijske i praktične obuke na pilotskoj akademiji, a ujedno i ambiciju da nastavim dalje i što bolje! Svakome ko iskonski voli saobraćaj bilo drumski ili vazduhoplovni preporučila bih Srednju Stručnu školu u Novom Sadu jer je akreditovana, profesionalna i otvara široke vidike za razne obrazovne profile saobraćajnog smera. Moje lično mišljenje je da ovu školu treba da upisuju učenici koji zaista žele da se bave pomenutim profesijama.✈❤\nZavršila sam Srednju stručnu školu u Novom Sadu, na smeru – tehničar drumskog saobraćaja. U okviru ovog smera škola mi je uspešno približila saobraćaj, jednu od popularnijih disciplina današnjice, na lak i razumljiv način. Zahvaljujući odličnim profesorima i stručnim ekskurzijama u kojima sam mogla da vidim svu teoriju u praksi, uspela sam da usvojim svo znanje koje je potrebno da bih se bavila poslom koji je vezan za saobraćaj. Pored toga, u školi sam naučila i neke stvari koje nisu vezane za ovu struku, ali veoma bitne za život – biti uporan, dosledan, snalažljiv… Naučila sam da je važno da razumemo i da pomažemo jedni drugima. Takođe, stekla sam rutinu i želju za radom i daljim napredovanjem. Svi profesori, kao i celokupno osoblje, imaju veliku motivaciju da učenike izvedu na pravi put, pa sam vrlo često slušala i neke važne životne lekcije. Škola odiše prijatnom atmosferom i profesori uvek imaju osmeh na licu, jer cilj škole je da se svi osećamo opušteno, ali opet spremno za rad. Kada bi se vreme moglo vratiti na onaj dan kad sam odlučivala koju srednju školu da upišem, ova škola bi definitivno opet bila moj izbor!\nZavršio sam srednju stručnu skolu u Novom Sadu, smer Vazduhoplovni saobraćajni tehničar. Srednje obrazovanje mi je dalo dosta motivacije za razvoj i dalji napredak u životu uz odličan tim profesora a i sve to zahvaljujući našoj direktorici koja nam je omogućila dosta toga sto ne bismo imali u drugim školama. Nakon završetka srednje stručne škole upisao sam saobraćajni fakultet, sve to zahvaljuci srednjoj školi koja mi je bila velika i bitna raskrsnica u životu.\nU ovu školu sam došla kao učenica sa svim peticama (vukovac) i iz nje izasla takođe,a u toku četiri godine obrazovanja u njoj – od devojčice postala sam zrela i odgovorna osoba, koja je sada sa lakoćom upisala studije. Skromno ( sa maximalnim brojem bodova delim prvo mesto na rang listi) :) .Upoznala sam mnogo dobrih prijatelja koji su mi pomogli da budem ovo što jesam.Profesori su mi pruzili spektar različitih znanja, podrzavali me, omogucili mi da ucestvujem na brojnim takmičenjima i da se dokažem kako drugima tako i sebi. Četiri godine u školskoj klupi i prijatnoj atmosferi brzo su mi prošli i sada mi fali takav ambijent i pozitivan pristup i učenju i druženju.


Udruženje poljoprivrednika Zeničko-dobojskog kantona organizator je 9. Sajma poljoprivredne i organske proizvodnje i etno-narodnog stvaralaštva OPEN's koji će se od 17. do 19. oktobra održati na Trgu Alije Izetbegovića u Zenici. Pokrovitelji sajma su Vlada Zeničko-dobojskog kantona i Grad Zenica, a očekuje se učešće oko 100 izlagača iz cijele Bosne i Hercegovine.\nMinistar za poljoprivredu, vodoprivredu i šumarstvo ZDK Mirnes Bašić kazao je na press konferenciji kako je podrška organizaciji sajmova jedna od 28 politika podsticaja Vlade ZDK u oblasti poljoprivrede. Od ukupno 35.000 KM za podršku sajmovima u 2019. godini, za sajam OPEN's je opredijeljeno 10.000 KM.\n"Sajam poljoprivrednih proizvoda u Zenici je kruna svih sajmova koji se organizuju po lokalnim zajednicama u Zeničko-dobojskom kantonu. Podržavamo ovu priču jer je naš cilj da promovišemo te pomognemo našim poljoprivrednim proizvođačima da uspostave saradnju i razmijene iskustva te da, na kraju krajeva, prodaju svoje proizvode", kazao je ministar Bašić.\n„Sajmovi su u prednosti u odnosu na moderne tehnologije i internet, jer ne možemo osjetiti kvalitet proizvoda dok ih ne probamo. Pozivam građane da dođu na sajam i kupovinom kvalitetnih proizvoda podrže domaće poljoprivredne proizvođače", kazao je Bašić.


Dodik: Nema saradnje sa onima koji budu pravili koalicije na lokalnom nivou sa opozicijom - Televizija K3\nNovalić, Solak i Hodžić prenoćil…\nAna Ivanović uzburkala javnost f…\nAna Ivanović odmara s porodicom, a ovog četvrtka…\nPasapalj otvoreno : Evroliga je postupila pošteno, klubovi malo da gledaju svoje dvorište\nLider SNSD-a Milorad Dodik rekao je danas da ova stranka ostaje privržena koalicionoj saradnji sa partijama sa kojima čini vladajuću većinu, ali da će raskinuti saradnju sa onima koji budu ulazili u koalicije na lokalnom nivou sa opozicijom.\n– Ako bilo koja partija na lokalnom nivou napravi koaliciju sa partijama izvan tog kruga, SNSD će povući svoju saglasnost za imenovanje njihovih ljudi na nivou opštine i iz opština gdje je ta saradnja napravljena. To smo danas saopštili prijateljima iz Socijalističe partije Srpske i oni su saglasni s tim – naveo je Dodik.\nDodik je rekao da je potpisan sporazum o saradnji sa Socijalističkom partijom Srpske, te da su ih za to opredijelile određene političke vrijednosti.\n– SNSD u ovoj partiji vidi značajnog partnera sa kojim će graditi bazične i starteške političke odnose i kroz loklane odnose i na nivou poslaničkog kluba ove stranke u NSRS. Kroz zajedničko djelovanje doprinosimo ambijentu za stabilnu Srpsku – rekao je Dodik i dodao da SNSD ostaje pri zajedničkom djelovanju sa ostalim koalicionim partnerima.


RTS :: Kuburović: Tužioce će birati isključivo Visoki savet tužilaštva\nDruštvo Kuburović: Tužioce će birati isključivo Visoki savet tužilaštva\nKuburović: Tužioce će birati isključivo Visoki savet tužilaštva\nsubota, 11. avg 2018, 15:34 -> 15:44\nNarodna skupština će biti nadležna samo za izbor Vrhovnog javnog tužioca (sadašnjeg Republičkog javnog tužioca), rekla je Nela Kuburović navodeći rešenja iz Nacrta ustavnih amandmana.\nMinistarka pravde Nela Kuburović u intervjuu za Tanjug govori o konačnim rešenjima za Nacrt ustavnih amandmana koji će u septembru biti predati Vladi Srbije i prvi put nakon što je svoje mišljenje dala Venecijanska komisija ukazuje na koji će način Nacrt biti usklađen sa preporukama tog tela Saveta Evrope. Ministarka pojašnjava i komplikovanu proceduru potrebnu za izmenu najvišeg pravnog akta u državi.\nNavodi da će sve javne tužioce u Srbiji ubuduće birati isključivo Visoki savet tužilaca (VST), a uzimajući u obzir prvi predlog Ministarstva pravde iz januara ove godine i preporuke Venecijanske komisije.\nNapominje da će Narodna skupština biti nadležna samo za izbor Vrhovnog javnog tužioca (sadašnjeg Republičkog javnog tužioca - RJT), i podseća da je prvim Nacrtom ustavnih amandmana iz januara ove godine Ministarstvo pravde predložilo upravo pomenuto rešenje - da sve javne tužioce, izuzev RJT, bira VST.\n"Međutim, na zahtev dela struke i mišljenja RJT da bi izbor javnih tužilaca trebalo ostaviti Skupštini, Ministarstvo pravde je bilo izmenilo prvobitni Nacrt koji je tako u aprilu bio poslat Venecijanskoj komisiji", navela je Kuburović.\nImajući u vidu preporuke Venecijanske komisije i potrebu za jačanjem nezavisnosti i samostalnosti tužilaštva, Kuburović kaže da će postupak izbora javnih tužilaca biti vraćen na prvi predlog Ministarstva pravde - i biće u isključivoj nadležnosti Visokog saveta tužilaca.\nKada je reč o izboru pet nesudijskih članova Visokog saveta sudstva (VSS) i VST, u skladu sa preporukom Venecijanske komisije, ustavnim amandmanima će biti predloženo da se biraju samo kvalifikovanom većinom od tri petine svih narodnih poslanika u Skupštini Srbije.\nUkoliko na taj način ne budu izabrani svi članovi VSS i VST onda će Komisija od pet članova biti nadležna da bira buduće članove iz reda pravnika, ukazala je Kuburovićeva i naglasila da se iz Nacrta briše kvalifikovana većina od pet devetina svih poslanika, u skladu sa primedbom Venecijanske komisije.\nO raspuštanju VSS i VST\nKada je u pitanju predlog Ministarstva da se VSS i VST raspuštaju ako ne donesu određene odluke u roku od 30 dana, ministarka je ukazala će taj amandman biti usklađen sa mišljenjem Venecijanske komisije tako što će biti taksativno navedene situacije u kojima odluka mora da se donese u datom roku, odnosno kada dolazi do raspuštanja tih tela.\nVenecijanska komisija, kako je dodala, nije bila izričita da treba da se briše odredba koja se tiče raspušanja VSS i VST, već da treba da se precizira ako VSS ostane u sastavu kakav je predložen Nacrtom (pet sudija - pet istaknutih pravnika).\n"Naša prva zamisao je bila da to bude definisano Zakonom o VSS i Zakonom o VST, ali Venecijanska komisija smatra da se na taj način ne garantuje dovoljno nezavisnosti tih tela, tako da ćemo te odredbe propisati Ustavom i taksativno navesti sve situacije u kojima treba da se ispoštuje rok. U slučaju da članovi jednog i drugog tela ne donesu odgovarajuću odluku u datom roku - savet može da se raspusti", naglasila je Kuburović.\nNajavila je da će u skladu sa mišljenjem Venecijanske komisije biti precizirani i razlozi za razrešenje javnih tužilaca i sudija, koji se tiču disciplinskog postupka i nesavesnog vršenja sudijske, odnosno tužilačke funkcije, pored već navedenih razloga.\nPrema njenim rečima, važeći Ustav gotovo i da ne govori o kriterijumima i razlozima za razrešenje već je to ostavio zakonima da regulišu, a Ministarstvo pravde smatra da to pitanje treba da se definiše Ustavom.\n"Neujednačena sudska praksa jedan od većih problema"\nMinistarka je takođe ukazala da je neujednačena sudska praksa jedan od većih problema u pravosuđu koji Srbija godinama pokušava da reši, te da treba da i to pitanje treba da se reguliše Ustavom, kao izuzetno važno, posebno za građane Srbije.\nUkazala je da je u prethodnom periodu Vrhovni kasacioni sud dao značajan doprinos ujednačavanju sudske prakse, ali da se radi i na normativnom regulisanju i ujednačavanju postupanja sudova da bi, kako je istakla "imali iste odluke u istim pravnim situacijama i samim tim garantovi i predvidljivost sudskih odluka i jaču zaštitu pred sudskim organima".\n"U mišljenju Venecijanske komisije je navedeno na koji način treba da se otklone nedumice i nejasnoće i svakako će to biti regulisano Ustavom. Amandmanima će biti propisana i nadležnost VKS, koji treba da ima ulogu u procesu ujednačavanja sudske prakse odnosno jedinstvene primene prava", precizirala je Kuburović.\n"Jačanje nezavisnosti sudske vlasti"\nU finalnim rešenjima ustavnih amandmana po savetu Venecijanske komisije će biti regulisano i pitanje odnosa tri grane vlasti u pravcu jačanja nezavisnosti sudske vlasti, iako se Ministarstvo pravde do sada nije bavilo tim pitanjem jer to nije bilo u nadležnosti.\n"Smatramo da treba usvojiti i tu preporuku Venecijanske komisije, pa će biti predložena i izmena te odredbe u Ustavu na način na koji je preporučila Venecijanska komisija u pravcu jačanja nezavisnosti sudske vlasti", naglasila je Kuburović.\nIstakla je da će i tokom avgusta Ministarstvo pravde raditi na usklađivanju Nacrta ustavnih amandmana sa mišljenjem Venecijanske komisije i veruje da će ga početkom septembra uputiti Vladi koja treba da ga usvoji i uputi predlog za izmenu Ustava Narodnoj skuštini.\n"Ministarstvo pravde će u potpunosti ispoštovati sve preporuke Venecijanske komisije i implementirati ih u ustavne amandmane kako se i obavezalo u toku javne prasprave, kao što se obavezala i predsednica vlade tokom posete eksperata Venecijanske komisije u maju", napomenula je Kuburovićeva.\n"Vrlo komplikovana procedura za izmenu važećeg Ustava"\nPrema njenim rečima, Srbija će se sada prvi put suočiti sa procedurom za izmenu važećeg Ustava, koji nije menjan od njegovog donošenja 2006. godine.\n"Procedura je vrlo komplikovana, s obzirom da Vlada, kao ovlašćeni predlagač, treba Narodnoj skupštini da uputi predlog za izmenu Ustava u određenoj oblasti o kome Narodna skupština mora da se izjasni. Taj predlog mora da bude usvojen dvotrećinskom većinom svih poslanika", naglasila je ministarka.\nPrema važećoj proceduri, ukoliko predlog za izmenu Ustava ne bude prihvaćen, u narednih godinu dana ne može ponovo da se pokreće inicijativa za izmene Ustava u toj oblasti.\n"Ako Narodna skupština prihvati predlog za izmenu Ustava moći će da se govori o konkretnim ustavnim amandmanima. Tek tada Narodna skupština kreće u raspravu o predlogu", navela je Kuburovićeva.\nKaže i da je Odbor za ustavna pitanja Skupštine nadležan da sprovodi postupak za izmenu Ustava ispred Parlamenta, te očekuje da će tokom jeseni u Skupštini biti organizovane javne debate i javna slušanja jer, kako je istakla, Ustav mora da se usvoji dvotrećinskom većinom.\n"To znači da mora da postoji širi politički konsenzus, koji podrazumeva i društveni konsenzus, jer ukoliko Narodna skupština bude usvojila izmene one će morati da idu i na potvrdu građana na referendumu", navela je Kuburović.\nNapomenula je da nakon što Vlada usvoji predlog budućih amandmana - oni ne moraju da budu konačni, jer upravo javna rasprava pred Narodnom skupštinom omogućava da i ono što Vlada uputi kao predlog bude tokom javne rasprave izmenjeno.\nMinistarka podseća da je za izmenu Ustava potrebna dvotrećinska većina svih poslanika, što, objašnjava, znači da treba postići koncenzus i sa opozicionim stranakama ukoliko bude prihvaćeno da se ustav izmeni.\n1 Zatvorski "salaš u Malom Ritu"\n2 Vremeplov (25. mart 2019)\n3 Radoš Bajić: Osvajanje RTS Dnevnika\n4 Brižni očevi nisu "papučari"\n5 Teleton RTS-a za pomoć u kampanji "Rak je izlečiv"


Prijavljivanje – Budi kao Tesla\nKonkurs inovacije za sve osnovne škole • Prijavljivanje\nPRAVILA KONKURSA „BUDI KAO TESLA“\nNagradni konkurs „Budi kao Tesla“ organizuje Muzej Nikole Tesle uz podršku partnera Kompanije Samsung Elektroniks i Zavoda za vrednovanje kvaliteta obrazovanja i vaspitanja Republike Srbije, a pravo učešća imaju sve osnovne škole sa teritorije Republike Srbije. Sve zainteresovane škole mogu da predstave rad inspirisan životom i dostignućima Nikole Tesle.\nTakmičar može biti samo osnovna škola, a ne pojedinac koji pohađa ili radi u istoj.\nSvaki prijavljeni rad bi trebalo da je timsko delo nastavnika i učenika (tim čini više od troje učesnika).\nUčesnici predstavljaju svoje veštine i potencijale u različitim oblastima njihovih interesovanja: nauke, umetnosti, raznih oblika stvaralaštva i ostalih oblasti u okviru nastavnih predmeta koje pohađaju.\nRad može biti u vezi sa bilo kojim nastavnim predmetom a inspirisan radom i delom Nikole Tesle.\nSvaka škola može da predstavi rad u formi koju odabere, a za koju misli da najbolje može da izrazi poruku inspirisanu životom i dostignućima velikog naučnika. Forme radova mogu biti: video ili audio zapisi do 5 minuta dužine, slika/fotografija, tekstualni ili grafički dokumenti.\nUkoliko fajlovi prelaze veličinu od 8 MB, škola se moli da takve fajlove prosledi putem određenog linka (wetransfer, sendspace, youtube)\nKriterijumi ocenjivanja radova\nOdgovor na zadatu temu u skladu sa principima rada i života Nikole Tesle\nPrikazan timski duh\nod 16. maja do 16. juna 2016. godine\nPrijavljivanje radova na sajtu www.budikaotesla.rs\nod 16. juna do 26. juna 2016. godine\nIzbor 10 najboljih radova od strane stručnog žirija koji čine: gospodin Branimir Jovanović, direktor muzeja Nikole Tesle u Beogradu; gospodin Milan Vujović, direktor marketinga kompanije Samsung Elektroniks; gospodin Branislav Ranđelović, direktor Zavoda za vrednovanje kvaliteta obrazovanja i vaspitanja Republike Srbije; i gospodin Dragan Mićanović, istaknuti umetnik i glumac. Ukoliko bilo koji član žirija bude onemogućen, iz objektivnih razloga, da učestvuje u ocenjivanju radova, organizator zadržava pravo njegove promene.\nod 27. juna do 08. jula 2016. godine\nJavno glasanje publike na sajtu www.budikaotesla.rs\nSvaki posetilac sajta može da glasa za jedan rad jednom dnevno (24 sata od glasanja) sa iste IP adrese.\n10. jul 2016. godine\nSamsung digitalna učionica za pobedničku školu koja obuhvata:\n30 Samsung tableta, 30 maski za tablete, 1 štampač, 1 Samsung elektronska, interaktivna tabla, 1 Samsung klima uređaj, Cisko oprema i instalacija, renoviranje učionice.\nČitanjem i prihvatanjem pravila, učesnik u konkursu potvrđuje i garantuje:\nDa su svi podaci u obaveznim poljima popunjenim na sajtu www.budikaotesla.rs tačni (podaci neće biti deljeni sa trećim licima, ali mogu biti iskorišćeni za dodatne promotivne aktivnosti Organizatora);\nDa se ime škole objavi u slučaju pobede;\nDa materijali mogu da budu korišćeni u promotivne svrhe od strane Organizatora;\nDa Organizator zadržava pravo da nakon objavljivanja imena pobednika informacije o tome distribuira putem svih dostupnih medija;\nDa, ukoliko budu među tri najbolja, pristanu i budu obavezni na medijsku promociju u organizaciji Organizatora Konkursa;\nDa, ukoliko budu među tri najbolja, prihvataju ulogu ambasadora Konkursa u eventualnom narednom krugu organizacije Konkursa 2016. godine najranije;\nDa, ukoliko budu među tri najbolja, omoguće organizatoru da medijski isprate razvoj i realizaciju njihovih planova za koje su nagrađeni;\nDa je vlasnik svih prava intelektualne svojine, a naročito autorskih prava za projekat koji prijavljuje na Konkurs;\nDa projekat koji prijavljuje na Konkurs ne narušava bilo koja prava trećih lica, a naročito prava intelektualne svojine;\nDa organizator ima pravo da preduzme sve potrebne mere u slučaju bilo kakvog pokušaja prevare sistema, zloupotrebe ili bilo kojih drugih pokušaja koji mogu uticati kako na imidž ovog Konkursa i/ili Organizatora, tako i na njegovo sprovođenje, ali i na samo poslovanje organizatora;\nObjavljeno 7. aprila 2016. od strane Srđan Tanasković\nNaziv škole (*)\nMatični broj škole (*)\nIme projekta (*)\nKratak opis projekta ( do 1000 karaktera ) (*)\nUpload projekta (*)


Budvanska kompanija zainteresovana za gradnju vjetroelektrane na Brajićima – Energetika.ba\nKompanija "Vjetroelektrana Budva", zainteresovana je za gradnju vjetroelektrane na Brajićima čija vrijednost se procjenjuje na 100 miliona eura, saopš\nKompanija “Vjetroelektrana Budva”, zainteresovana je za gradnju vjetroelektrane na Brajićima čija vrijednost se procjenjuje na 100 miliona eura, saopšteno je iz Vlade.\nU Informaciji koju je usvojila Vlada, tokom jučerašnje sjednice, se navodi da je u komunikaciji sa potencijalnim investitorima izraženo interesovanje za raspisivanje tendera za izbor investitora za izgradnju vjetroelektrane i zakupa zemljišta na lokalitetu Brajići – opštine Budva i Bar.\n“Iskazana je spremnost za realizaciju vjetroelektrane ukupne instalisane snage od 75 MW, čime se očekuje iznos direktnih ulaganja preko 100 miliona eura”, dodaju iz Vlade.\nPodnošenju ovog zahtjeva u prethodnom periodu prethodilo je izdavanje od strane Ministarstva ekonomije dvije dozvole za mjerenje potencijala i istraživanje potencijala vjetra na lokalitetima u KO Kuljača i KO Reževići II, na teritoriji Opštine Budva, društvu “Vjetroelektrana Budva” Podgorica.\n“Izgradnja vjetroelektrana je na osnovu dosadašnje prakse omogućena kroz model davanja u zakup državnog zemljišta, shodno Zakonu o državnoj imovini, iz kojih razloga su uz zahtjev za raspisivanje tendera dostavljeni i listovi nepokretnosti u cilju identifikacije parcela neophodnih za realizaciju ovog projekta”, navodi se u informaciji koju je usvojila Vlada.\nLokacija na kojoj je, podnosilac zahtjeva planirao izgradnju predmetne vjetroelektrane je po njihovom predlogu na parcelama koje su većinom u državnoj imovini, s tim da je nekih 10 odsto od ukupne površine predloženih parcela u privatnoj svojini.\n“Pored toga, postoji i konstatacija Ministarstva održivog razvoja i turizma da su lokacije u okviru opštine Budva i Bar predviđene za izgradnju vjetroelektrane shodno Prostornim planom posebne namjene za Obalno područje Crne Gore čiji je predlog utvrdila Vlada Crne Gore. Na osnovu dostvaljene dokumentacije ustanovljeno je da postoje preduslovi za dalji razvoj ovog projekta”, dodaje se u informaciji.\nU skladu sa tim, potrebno je da Ministarsvo ekonomije formira Komisiju, u čijem sastavu će biti predstavnici Ministarstva finansija i Ministarstva održivog razvoja i turizma, sa zadatkom da pristupe izradi tenderske dokumenatcije sa ciljem da se u narednom periodu raspiše javni poziv.\nVjetroenergija 109 vjetroelektrane 54 vjetroenergija 34


Sergej Lavrov / Foto: FoNet/Aleksandar Levajković\nMinistar spoljnih poslova Rusije Sergej Lavrov je otkazao posetu Grčkoj pošto je ona proterala dva ruska diplomatska zvaničnika i zabranila dolazak druga dva u Grčku, jer je utvrdila da su sabotirali njen sporazum o rešavanju spora s Makedonijom, prenosi Beta. Ovime je postala neizvesna i poseta grčkog premijera Aleksisa Ciprasa Moskvi, jer je trebalo da Lavrov dodje na jesen radi njene pripreme. Zbog krize u rusko-grčkim odnosima Cipras se danas popodne u Atini hitno sastao s ministrom spoljnih poslova Nikosom Kociasom.\nPosle njihovog jednoipočasovnog sastanka je saopšteno da će “Grčka odgovoriti odlučno kad god je pogođen njen suverenitet”, ali i poručila da “Vlada vodi stabilnu politiku unapređenja odnosa s Rusijom”.\nLavrov je trebalo da poseti Grčku u septembru, ali ambasador Rusije u Grčkoj Andrej Maslov je izjavio da “više nije prikladno da Sergej Lavrov poseti Atinu predstojeće jeseni”. Ambasador je rekao i da Rusija namerava da protera grčke diplomate u znak odmazde za proterivanje dvojice ruskih diplomata, ali nije izneo broj i vreme deportacije.\n“Već smo obavestili da ćemo preduzeti protivmere. Ne znam kada, ko i koliko, ali će biti odmazde kako se obično radi u takvim slučajevima”, rekao je Maslov.\nU sredu je predstavnica ruskog Ministarstva spoljnih poslova Marije Zaharova optužila Grčku da učestvuje u “prljavim provokacijama” u vezi s očekivanim ulaskom Makedonije u NATO, omogućenim postizanjem sporazuma Atine i Skoplja o rešavanju spora oko naziva Makedonije.\nMinistarstvo spoljnih poslova Grčke je odgovorilo da je izjava Zaharove “karakterističan primer nepoštovanja druge zemlje” i da je “takva negativna logika uostalom i motivisala četiri državljanina Rusije na aktivnosti koje su dovele do njihovog proterivanja ili do zabrane ulaska u Grčku”.\nPodsetimo, nakon 27 godina sporenja, Makedonija i Grčka su u junu ove godine postigle sporazum o imenu severnog grčkog suseda, a Makedonija je na NATO samitu u Briselu pre nekoliko dana pozvana da pristupi NATO paktu čim se završe procedure o promeni imena.\nTim povodom, makedonski premijer Zoran Zaev je saopštio da će pitanje na referendumu o promeni naziva Makedonije u “Severna Makedonija” glasiti: “Da li ste za članstvo u Evropskoj uniji i NATO uz prihvatanje sporazuma između Republike Makedonije i Republike Grčke?”\nZaev je u četvrtak, posle sastanka sa partijskim liderima, izjavio da će referendum, koji će biti održan na jesen, biti “savetodavan”, što omogućava Ustav Makedonije, ali da će “izjašnjavanje naroda biti konačno za sve stranke”, prenosi FoNet. Predsednik opozicione stranke VMRO DPMNE, koja se protivi promeni imena zemlje, napustio je sastanak sat nakon njegovog početka.\nTurska ukinula vanredno stanjeNovi aranžman Srbije sa MMF


Priština hoće istragu protiv igumana Save Janjića - Alo.rs\nSavet za zaštitu ljudskih prava i sloboda iz Prištine saopštio je da bi protiv igumana manastira Visoki Dečani Save Janjića trebalo pokrenuti istragu zbog ratnih zločina, prenosi Reporteri\nSava Janjić, Foto: Printscreen\n- Prema izjavama svedoka, po završetku rata u manastiru Dečani, pored raspoređivanja paravojnih formacija i redovnih srpskih snaga, Albanci su držani kao taoci. Manastir Dečani pretvoren je u vojnu bazu u kojoj se delilo oružje mobilisanim Srbima“, navedeno je u saopštenju.\n- Posle 21 godine od završetka rata, reći da je manastir Dečani ugrožen je besmislica. Sava Janjić sada se žali da kosovski Albanci i institucije ugrožavaju manastir Dečani. U međuvremenu ne sprovodi međunarodne sporazume, poput odluka Ustavnog suda, ne prihvata kosovske institucije i državu Kosovo, a odluke sudova prihvata selektivno - navedeno je u saopštenju te organizacije.\n- Pravo na ispovedanje religije na Kosovu regulisano je Zakonom o verskim slobodama i pravima i, s tim u vezi, Kosovo je ispred mnogih zemalja u regionu. Poslednjih godina međuetnički incidenti naglo su opali, pa su neistinite tvrdnje Save Janjića i Srbije da su Srbi na Kosovu ugroženi, da se pljačkaju pravoslavne crkve. Iguman Sava Janjić, umesto da se bavi verskim i duhovnim pitanjima, širi lažne vesti i dirigent je srpske propagande na Kosovu - kaže se u saopštenju.\n- Sava Janjić ima grižu savesti iz prošlosti, stoga je 100 odsto u službi srpske politike, šteti međunacionalnim odnosima i Srbima, koji su integrisani ili žele da budu integrisani, u sve sfere života na Kosovu - kaže se u saopštenju koje prenosi Reporteri.\nvisoki dečani Kosovo Kosovo i Metohija sava janjić Kosovsko pitanje\nSavet za zaštitu ljudskih prava i sloboda , pokrece tuzbu protiv jenog svestenika.


DFC 365: CRNA GORA SPREMNIJA ZA BORBU PROTIV HIBRIDNIH PRIJETNJI, ALI IZAZOVI TEK PREDSTOJE - DFC\nVi ste ovdje: Početna1 / DFC 365: CRNA GORA SPREMNIJA ZA BORBU PROTIV HIBRIDNIH PRIJETNJI, ALI IZAZOVI...\nDFC 365: CRNA GORA SPREMNIJA ZA BORBU PROTIV HIBRIDNIH PRIJETNJI, ALI IZAZOVI TEK PREDSTOJE\nKonferencija „DFC 365“ , u organizaciji Atlantskog saveza Crne Gore, održana je 22. oktobra u hotelu Centreville u Podgorici. Na konferenciji je predstavljeno godinu dana rada Digitalnog forenzičkog centra, odsjeka Atlantskog saveza koji se intenzivno bavi razotkrivanjem dezinformacija i lažnih vijesti. Takođe je bilo riječi i o ključnim problemima i izazovima, s posebnim osvrtom na predstojeće izbore kako u Crnoj Gori tako i na Zapadnom Balkanu.\nUčesnicima se na početku obratio dr Savo Kentera, predsjednik Atlantskog saveza Crne Gore i u svom govoru istakao značaj Digitalnog forenzičkog centra u borbi protiv podrivanja demokratskih sistema.\nKentera je izjavio da su se zapadne demokratije opustile nakon Hladnog rata i da je time počinjena velika greška. Prema njegovim riječima, krajnje je vrijeme da krenemo iz odbrane u napad i preuzmemo inicijativu jer slijedi godina izbora koja će biti plodno tlo za maliciozne strane uticaje. Takođe je naveo da je Crna Gora danas spremnija da odgovori na hibridne napade u odnosu na ranije.\n„Vjerujem da smo danas spremniji na ove napade nego sto smo bili 2016. i vjerujem da će se neke stvari kretati mnogo bolje. Postoji kvalitetna koordinacija u dijeljenju informacija unutar sistema gdje treba još uvezati nevladin sektor i privredna društva, sve one koji Crnu Goru vide kao dio EU« , naveo je Kentera.“\nOsvrnuvši se na nedavne poruke iz Brisela, naglasio je da se region ne smije prepustiti čekanju zarad jačanja EU jer će svi oni koji žele da poklope region to i uraditi.\nNa kraju, predsjednik Atlantskog saveza imao je jasnu poruku za sve one koji nastoje da podriju demokratske sisteme:\n„Pokušavali ste do sada i bili ste uspješni. Nastavite da pokušavate koliko hoćete i možete dobiti dvije ili pet bitaka ali ne i rat!“\nAnalitičar DFC-a, Milan Jovanović, je u svojoj prezentaciji predstavio rad DFC-a kao i publikacije sa postignutim rezultatima u prethodnih godinu dana.\nPrema njegovim riječima, glavna meta dezinformisanja nije bila u toj mjeri Evropska unija već upravo NATO i Vojska. Jovanović je izjavio da su postojale kampanje protiv crnogorske Vojske koje su rezultirale pričom da smo ulaskom u NATO izgubili suverenost. „Otvoreno kažem da sve to dolazi iz Rusije i da ima veze sa njihovom političkom agendom“, zaključio je Jovanović.\nŠef analitike DFC-a, Ljubo Filipović, naglasio je da je povjerenje važnije od istine u ovom poslu i da upravo na ovom polju ljudi plasiraju dezinformacije. Prema njegovim riječima, ne treba se baviti kontrapropagandom već staviti činjenice na provjeru.\n„I treba da krenemo od sebe, da prvo provjerimo sebe da ne bismo sjutra bili laka meta drugoj strani“, zaključio je Filipović.\nMinistar odbrane, Predrag Bošković, pohvalio je saradnju između Atlantskog saveza Crne Gore i Ministarstva odbrane Crne Gore i kazao da je Crna Gora danas spremnija da se bori protiv ovakvih fenomena u odnosu na period neposredno pred ulazak u NATO. Crna Gora je tada, možda i prva u Evropi, iskusila direktno miješanje putem različitih metoda sa ciljem uništavanja njenih institucija. Bošković je izjavio da ćemo imati kvalitetnije odgovore u saradnji sa SAD-om, pogotovo na sajber napade.\nAmbasadorka SAD u Crnoj Gori, Džudi Rajzing Rajnke je naglasila da Rusija i SAD imaju sasvim različite pristupe Crnoj Gori. Prema njenim riječima, Rusija nastoji da zbuni javnost i uspori progres Crne Gore dok SAD pružaju podršku u izgradnji demokratskih institucija. Rajzing Rajnke je pohvalila ulogu DFC-a u borbi protiv prikazivanja i plasiranja lažnog sadržaja.\nPredsjednik udruženja građana Zašto ne, Darko Brkan, naveo je da je regionalna saradnja ključna s obzirom na činjenicu da govorimo isti jezik i da se bez nje teško može ući u suštinu problema kao i da se sakrivanje informacija smatra dezinformacijom.\nIstraživački analitičar Atlantskog saveza SAD u okviru Laboratorije za digitalnu forenziku, Eto Buziašvili, je naglasila važnost društvenih mreža kada je u pitanju dezinformisanje i njegovo plasiranje. Istakla je da je saradnja sa Tviterom i Fejsbukom ključna jer deaktivacijom profila koji koordinisano šire dezinformacije sužavamo prostor za zloupotrebu društvenih mreža.\nhttps://dfcme.me/wp-content/uploads/2019/10/IMG_7316.jpg 4000 6000 DFC Team https://dfcme.me/wp-content/uploads/2022/02/dfc-logo-mne-1.png DFC Team2019-10-24 08:26:572019-10-24 08:26:58DFC 365: CRNA GORA SPREMNIJA ZA BORBU PROTIV HIBRIDNIH PRIJETNJI, ALI IZAZOVI TEK PREDSTOJE


ODRŽAN OKRUGLI STO ’’EVROPSKE POLITIKE PODRŠKE MSPIP’’\nPETA SEDNICA PARLAMENTA PRIVREDNIKA PKS-PRIVREDNE KOMORE BEOGRADA\nRADIONICA: OBAVLJANJE POSLOVA REFERENTA ZAŠTITE OD POŽARA\nSEMINAR: PROIZVODNJA SA STANOVIŠTA KNJIGOVODSTVENOG OBUHVATANJA I ISKAZIVANJA U FINANSIJSKIM IZVEŠTAJIMA\n-Nepoštena poslovna praksa i delatnosti osiguranja\n-Obračun zarada i drugih ličnih primanja\n-Radionica: Obavljanje poslova referenta zaštite od požara\n-PETA SEDNICA PARLAMENTA PRIVREDNIKA PKS-PRIVREDNE KOMORE BEOGRADA\n-Seminar: Proizvodnja sa stanovišta knjigovodstvenog obuhvatanja i iskazivanja u finansijskim izveštajima\n-Seminar: Upravljanje prodajom u bankama i osiguravajućim kućama\n’’EVROPSKE POLITIKE PODRŠKE MSPIP’’\nOstali govornici su upoznali skup sa potrebom da se principi evropskih politika podrške MSP primene u Srbiji, jer je to dobro kako za poboljšanje uslova poslovanja, tako i za evropski put Srbije. Krovni dokument EU u ovoj oblasti je Evropski zakon o malom biznisu (Small Business Act), čija načela kroz brojne aktivnosti i projekte institucija, počinju da se primenjuju i u Srbiji. Programi podrške Nacionalne agencije za regionalni razvoj, proces sveobuhvatne reforme propisa, projekti i usluge komorskog sistema, samo su delovi sveobuhvatnih institucionalnih napora za podršku sektoru MSPiP.\nUključujući se u diskusiju, privrednici su izneli mnogobrojne probleme sa kojima se suočavaju, među kojima su najozbiljniji oni koje se odnose na odnos administracije prema njima, restriktivnu kaznenu politiku, defavorizujući poreski sistem i nekonzistentna regulatorna rešenja. Poslovanje se odvija u komplikovanim uslovima gde su mnogi poslovi i radna mesta ugrožena, pa su komplikovane procedure, visoki administrativni troškovi, visoki porezi na rad i neadekvatne lokalne takse, veliko dodatno opterećenje. Promenom regulatornih okvira i odnosa administracije prema sektoru MSP u skladu sa zahtevima privrede, poslovno okruženje bi se stabilizovalo i povećale bi se šanse malog biznisa za opstanak i dalji razvoj.\nPrivredna komora Beograda planira da još intenzivnije nastavi sa aktivnostima podrške sektoru MSPP, pa se ubrzano planiraju nove forme edukativnih programa i usluge usmerene prema malim i srednjim preduzećima. Pozivamo sve zainteresovane prvredne subjekte da se još intenzivnije uključe u naš rad, kako bismo zajedno bili uspešniji u zastupanju interesa sektora MSP.


YIHR: Kako zločinac - savetnik?; Haradinaj: Ne vidim problem\nYIHR: Kako zločinac – savetnik?; Haradinaj: Ne vidim problem\nTanjug 5. februara 2019. 18:41\nPRIŠTINA – Premijer privremenih prištinskih institucija Ramuš Haradinaj izjavio je danas, nakon što su Inicijativa mladih za ljudska prava – Kosovo (YIHR Kosovo) i Inicijativa mladih za ljudska prava – Srbija (YIHR Srbija) osudile njegovu odluku da imenuje bivšeg komandanta OVK Sulejmana Seljimija za svog političkog savetnika, da Seljimi „ništa ne duguje pravdi“.\n„Sulejman Seljimi ništa ne duguje pravdi i svi ga veoma cene“, rekao je Haradinaj posle sednice kosovske vlade, prenosi Koha ditore.\nInicijativa mladih za ljudska prava – Kosovo (YIHR Kosovo) i Inicijativa mladih za ljudska prava – Srbija (YIHR Srbija) prethodno su danas osudile i saopštile da se protive odluci Haradinaja da imenuje Seljimija za svog političkog savetnika.\n„Osobama koje su počinile ratne zločine nije mesto u državnim institucijama „, stoji u saopštenju u kojem se dodaje da takva odluka ukazuje na „nedostatak ozbiljnosti i nedostatak predanosti vlade pravdi, pomirenju i miru“.\nPrethodno je Seljim potvrdio da je dobio poziv da se pojavi pred Specijalnim sudom za zločine OVK.\nSasušanje će se, kako je rekao za prištinsku T7, najverovatnije održati sledeće nedelje, ali on ne zna „u kom kapacitetu“ će biti saslušan.\nSulejman Seljimi, poznat i po nadimku „Sultan“ bio je pripadnik „dreničke grupe“ OVK i već je osuđen na 14 godina zatvora za ratni zločin protiv civilnog stanovništva u okviru suđenja „dreničkoj grupi“. Pušten je iz zatvora u Istoku krajem januara, jer su sudije zaključile da je neopravdano zadržan iza rešetaka, pošto je Vrhovni sud prošle godine odlučio da ponovo pokrene njegov slučaj.\nSeljimi je već trebalo da bude saslušaan u Hagu, ali je odlazak u Hag zamenio bolničkim krevetom, zbog navodnih zdravstvenih problema, a u međuvremenu Ramuš Haradinaj ga je imenovao za svog političkog savetnika.\nEULEX je optužnicu za ratne zločine protiv njega u dva slučaja poznata kao „Drenica“ 1 i 2 podigao u vreme kada je bio ambasador u Tirani.\nU kraju oba procesa osuđen je na 14 godina jedinstvene kazne i to za ratne zločine protiv civilnog stanovništva.